dwar il-proposta għal Deċiżjoni Qafas tal-Kunsill dwar il-protezzjoni ta' dejta personali pproċessata fil-qafas tal-koperazzjoni tal-pulizija u dik ġudizzjarja fi kwistjonijiet kriminali

(Konsultazzjoni mġedda)

Kumitat għal-Libertajiet Ċivili, il-Ġustizzja u l-Intern

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error!

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

dwar il-proposta għal Deċiżjoni Qafas tal-Kunsill dwar il-protezzjoni ta' dejta personali pproċessata fil-qafas tal-koperazzjoni tal-pulizija u dik ġudizzjarja fi kwistjonijiet kriminali

(Proċedura ta' konsultazzjoni - konsultazzjoni mġedda)

Il-Parlament Ewropew ,

- wara li kkunsidra l-proposta tal-Kummissjoni (16069/2007),

- wara li kkunsidra l-proposta tal-Kummissjoni ( COM(2005)0475 ),

- wara li kkunsidra l-pożizzjoni tiegħu tas-27 ta' Settembru 2006

ĠU C 306E, 15.12.2006, p.

- wara li kkunsidra l-pożizzjoni tiegħu tas-7 ta' Ġunju 2007

ĠU C 125E, 22.5.2008, p.

- wara li kkunsidra l-Artikolu 34(2)(punt b) tat-Trattat tal-UE,

- wara li kkunsidra l-Artikolu 39(1) tat-Trattat tal-UE, skond liema artikolu l-Kunsill ikkonsulta mal-Parlament ( C6-0010/2008 ),

- wara li kkunsidra l-Artikoli 93 u 51u 55(3) tar-Regoli ta' Proċedura tiegħu,

- wara li kkunsidra r-rapport tal-Kumitat għal-Libertajiet Ċivili, il-Ġustizzja u l-Intern ( A6-0322/2008 ),

Japprova l-proposta tal-Kunsill kif emendata;

Jistieden lill-Kunsill sabiex jemenda t-test f'dan is-sens;

Jistieden lill-Kunsill biex jinnotifikah jekk ikollu l-ħsieb li jitbiegħed mit-test approvat mill-Parlament;

Jistieden lill-Kunsill sabiex jikkonsultah mill-ġdid jekk ikollu l-intenzjoni li jemenda l-proposta sostanzjalment;

Jitlob lill-Kunsill u lill-Kummissjon sabiex wara d-dħul fis-seħħ tat-Trattat ta' Liżbona jittrattaw bi prijorità kull proposta li ssir wara li jkollha l-iskop li temenda dan it-test skond l-Artikolu 10 tal-Protokoll dwar id-dispożizzjonijiet proviżorji li jiġu annessi mat-Trattat tal-Unjoni Ewropea, mat-Trattat dwar l-iffunzjonar tal-Unjoni Ewropea, mat-Trattat li jistabbilixxi l-Komunità Ewropea tal-Enerġija Atomika u mad-Dikjarazzjoni 50 relatata magħha, b'mod partikulari f'dak li jirrigwarda l-ġuriżdizzjoni tal-Qorti Ewropea tal-Ġustiżżja;

Jagħti istruzzjonijiet lill-President tiegħu biex jgħaddi l-pożizzjoni tiegħu lill-Kunsill, lill-Kummissjoni u lill-gvernijiet tal-Istati Membri.

Proposta għal Deċiżjoni Qafas tal-Kunsill

Premessa 4 a (ġdida)

Test propost mill-Kummissjoni

(4a) L-Artikolu 16 tat-Trattat dwar l-operat ta' l-Unjoni Ewropea hekk kif ġie introdott mit-Trattat ta' Liżbona jgħin biex jissaħħu r-regoli tal-protezzjoni tad-dejta għal skopijiet ta' koperazzjoni bejn il-puliżija u l-ġudikatura fi kwistjonijiet kriminali.

Test propost mill-Kummissjoni

L-iskambju ta' data personali fil-qafas tal-kooperazzjoni tal-pulizija u dik ġudizzjarja fi kwistjonijiet kriminali, notevolment taħt il-prinċipju ta' disponibbiltà ta' informazzjoni kif stabbilit fil-Programm ta' l-Aja, għandu jkun appoġġjat b'regoli ċari (…) li jtejbu l-fiduċja reċiproka bejn l-awtoritajiet kompetenti u jiżguraw li l-informazzjoni rilevanti hi protetta b'mod li jeskludi kwalunkwe diskriminazzjoni kontra din il-kooperazzjoni bejn l-Istati Membri, waqt li jirrispetta b'mod sħiħ id-drittijiet fundamentali ta' l-individwi.

Strumenti eżistenti fil-livell Ewropew mhumiex biżżejjed.

Id-Direttiva 95/46/KE tal-Parlament Ewropew u tal-Kunsill ta' l-24 ta' Ottubru 1995 dwar il-protezzjoni ta' l-individwi fir-rigward ta' l-ipproċessar ta' data personali u dwar il-moviment liberu ta' tali data 4 ma tapplikax għall-ipproċessar ta' data personali matul attività li taqa' barra mill-kamp ta' applikazzjoni tal-liġi Komunitarja, bħal dawk previsti mit-Titolu VI tat-Trattat dwar l-Unjoni Ewropea, jew, fi kwalunkwe każ, għal operazzjonijiet ta' pproċessar li jikkonċernaw is-sigurtà pubblika, id-difiża, is-sigurtà ta' l-Istat u l-attivitajiet ta' l-Istat fl-oqsma tal-liġi kriminali.

(5) L-iskambju ta' dejta personali fil-qafas tal-kooperazzjoni tal-pulizija u dik ġudizzjarja fi kwistjonijiet kriminali, b'mod partikulari taħt il-prinċipju ta' disponibbiltà ta' informazzjoni kif stabbilit fil-Programm ta' l-Aja, għandu jkun appoġġjat b'regoli ċari (…) li jtejbu l-fiduċja reċiproka bejn l-awtoritajiet kompetenti u jiżguraw li l-informazzjoni rilevanti hi protetta b'mod li jeskludi kwalunkwe diskriminazzjoni kontra din il-kooperazzjoni bejn l-Istati Membri, waqt li jirrispetta b'mod sħiħ id-drittijiet fundamentali ta' l-individwi.

4 ĠU L 281, 23.11.1995, p.

Test propost mill-Kummissjoni

(5a) Id-Deċiżjoni Qafas tapplika biss għal data miġbura jew ipproċessata mill-awtoritajiet kompetenti għall-għan tal-prevenzjoni, l-investigazzjoni, il-kxif jew il-prosekuzzjoni ta' reati kriminali jew l-esekuzzjoni ta' pieni kriminali.

Id-Deċiżjoni Qafas tħalli lill-Istati Membri biex jiddeterminaw aktar preċiżament fil-livell nazzjonali liema finijiet oħra għandhom ikunu kkunsidrati mhux kompatibbli mal-fini li għalih id-data personali kienet oriġinarjament miġbura.

B'mod ġenerali, aktar ipproċessar għal finijiet storiċi, ta' l-istatisitka jew xjentifiċi mhuwiex kompatibbli ma' l-għan oriġinali ta' l-ipproċessar.

(5a) Id-Deċiżjoni Qafas tapplika biss għal dejta miġbura jew ipproċessata mill-awtoritajiet kompetenti għall-għan tal-prevenzjoni, l-investigazzjoni, il-kxif jew il-prosekuzzjoni ta' reati kriminali jew l-esekuzzjoni ta' pieni kriminali.

B'mod ġenerali, aktar ipproċessar għal finijiet storiċi ta' l-istatisitka jew xjentifiċi mhuwiex kompatibbli ma' l-għan oriġinali ta' l-ipproċessar.

Test propost mill-Kummissjoni

(6b) Din id-Deċiżjoni Qafas m'għandhiex tapplika għal data personali li Stat Membru jkun kiseb fl-ambitu ta' din id-Deċiżjoni Qafas u li toriġina f'dak l-Istat Membru.

Imħassar

Ġustifikazzjoni

Huwa ta' importanza kruċjali li din id-Deċiżjoni Qafas tapplika wkoll għal dejta nazzjonali pproċessta sabiex jiġi evitat li jkun hemm livell differenti ta' protezzjoni tad-dejta fl-Unjoni Ewropea.

Test propost mill-Kummissjoni

(7) L-approssimazzjoni tal-liġijiet ta' l-Istati Membri m'għandhiex tirriżulta f'xi tnaqqis tal-protezzjoni tad- data li jipprovdu iżda għandha, għall-kuntrarju, tfittex li tiżgura livell għoli ta' protezzjoni fi ħdan l-Unjoni.

(7) L-approssimazzjoni tal-liġijiet ta' l-Istati Membri m'għandhiex tirriżulta f'xi tnaqqis tal-protezzjoni tad- dejta li jipprovdu iżda għandha, għall-kuntrarju, tfittex li tiżgura livell għoli ta' protezzjoni fi ħdan l-Unjoni b'konformità mal-Konvenzjoni tal-Kunsill ta' l-Ewropa għall-protezzjoni ta' Individwi fir-rigward ta' Proċessar Awtomatiku ta' Dejta Personali (minn hawn 'il qudddiem imsejħa "Il-Konvenzjoni 108").

Test propost mill-Kummissjoni

(8b) L-arkivjar f'sett separat ta' data huwa permissibbli biss jekk id- data ma tkunx aktar meħtieġa u użata għall-prevenzjoni, l-investigazzjoni, il-kxif jew il-prosekuzzjoni ta' reati kriminali jew l-esekuzzjoni ta' pieni kriminali.

L-arkivjar f'sett separat ta' data huwa permissibbli wkoll jekk id- data arkivjata tkun maħżuna f'database ma' data oħra b'tali mod li din ma tkunx tista' tintuża aktar għall-prevenzjoni, l-investigazzjoni, il-kxif jew il-prosekuzzjoni ta' reati kriminali jew l-esekuzzjoni ta' pieni kriminali.

Kemm perijodu ta' arkivjar ikun xieraq jiddependi fuq l-għanijiet ta' l-arkivjar u l-interessi leġittimi tas-suġġetti tad- data .

Fil-każ ta' arkivjar għal għanijiet storiċi jista' jiġi previst ukoll perjodu twil ħafna.

(8b) L-arkivjar f'sett separat ta' dejta huwa permissibbli biss jekk id- dejta ma tkunx aktar meħtieġa u użata għall-prevenzjoni, l-investigazzjoni, il-kxif jew il-prosekuzzjoni ta' reati kriminali jew l-esekuzzjoni ta' pieni kriminali.

L-arkivjar f'sett separat ta' dejta huwa permissibbli wkoll jekk id- dejta arkivjata tkun maħżuna f'database ma' dejta oħra b'tali mod li din ma tkunx tista' tintuża aktar għall-prevenzjoni, l-investigazzjoni, il-kxif jew il-prosekuzzjoni ta' reati kriminali jew l-esekuzzjoni ta' pieni kriminali.

Kemm perijodu ta' arkivjar ikun xieraq jiddependi fuq l-għanijiet ta' l-arkivjar u l-interessi leġittimi tas-suġġetti tad- dejta .

Proposta għal Deċiżjoni Qafas tal-Kunsill

Test propost mill-Kummissjoni

(11a) Fejn data personali tista' tkun ipproċessata ulterjorment wara li jkun ta l-kunsens tiegħu l-Istat Membru li minnu nkisbet id- data , kull Stat Membru jista' jiddetermina l-modalitajiet ta' tali kunsens, inkluż, per eżempju, permezz ta' kunsens ġenerali għal kategoriji ta' informazzjoni jew kategoriji ta' ipproċessar ulterjuri.

(11a) Fejn dejta personali tista' tkun ipproċessata ulterjorment wara li jkun ta l-kunsens tiegħu l-Istat Membru li minnu nkisbet id- dejta , kull Stat Membru jista' jiddetermina l-modalitajiet ta' tali kunsens.

Test propost mill-Kummissjoni

(13a) L-Istati Membri għandhom jiżguraw li s-suġġett tad- data huwa informat li d- data personali tista' jew qed tinġabar, tiġi proċessata jew trasmessa lil Stat Membru ieħor għall-fini tal-prevenzjoni, l-investigazzjoni, il-kxif jew il-prosekuzzjoni ta' reati kriminali jew l-esekuzzjoni ta' pieni kriminali.

Il-modalitajiet tad-dritt tas-suġġett tad- data li jiġi infurmat u l-eċċezzjonijiet għalih għandhom jiġu determinati mil-liġi nazzjonali.

Dan jista' jieħu s-sura ta' forma ġenerali, per eżempju, permezz ta' liġi jew permezz tal-pubblikazzjoni ta' lista ta' l-operazzjonijiet ta' pproċessar.

(13a) L-Istati Membri għandhom jiżguraw li s-suġġett tad- dejta huwa informat li d- dejta personali tista' jew qed tinġabar, tiġi proċessata jew trasmessa lil Stat Membru ieħor, lil pajjiż terz jew lil entità privata għall-fini tal-prevenzjoni, l-investigazzjoni, il-kxif jew il-prosekuzzjoni ta' reati kriminali jew l-esekuzzjoni ta' pieni kriminali.

Il-modalitajiet tad-dritt tas-suġġett tad- dejta li jiġi infurmat u l-eċċezzjonijiet għalih għandhom jiġu determinati mil-liġi nazzjonali.

Artikolu 1 - paragrafu 2 - punt c a (ġdid)

Test propost mill-Kummissjoni

(ca) jiġu pproċessati fil-livell nazzjonali.

Ġustifikazzjoni

Huwa ta' importanza kruċjali li din id-Deċiżjoni Qafas tapplikak wkoll għal dejta nazzjonali pproċessta sabiex jiġi evitat li jkun hemm livelli differenti ta' protezzjoni tad-dejta fl-Unjoni Ewropea.

Test propost mill-Kummissjoni

Din id-Deċiżjoni Qafas hija mingħajr preġudizzju għal interessi essenzjali ta' sigurtà nazzjonali u attivitajiet speċifiċi ta' intelligence fil-qasam tas-sigurtà nazzjonali.

Imħassar

Test propost mill-Kummissjoni

(1) "tagħmel anonimu" għandha tfisser il-modifika ta' data personali b'tali mod li d-dettalji dwar ċirkostanzi personali jew materjali ma jkunux jistgħu jiġu aktar attribwiti jew ikunu jistgħu jiġu attribwiti biss b'investiment sproporzjonat ta' ħin, nefqa u xogħol lil individwu identifikat jew identifikabbli.

(1) "tagħmel anonimu" għandha tfisser il-modifika ta' dejta personali b'tali mod li d-dettalji dwar ċirkostanzi personali jew materjali ma jkunux jistgħu jiġu aktar attribwiti lil individwu identifikat jew identifikabbli.

Test propost mill-Kummissjoni

L-ipproċessar ta' data personali li tiżvela oriġini razzjali jew etnika, opinjonijiet politiċi, twemmin reliġjuż jew filosofiku jew sħubija fi trejd unjon u l-ipproċessar ta' data dwar is-saħħa jew il-ħajja sesswali għandu jkun permess biss meta dan ikun strettament meħtieġ u meta l-liġi domestika tipprevedi salvagwardji adegwati.

(1) L-ipproċessar ta' dejta personali li tiżvela oriġini razzjali jew etnika, opinjonijiet politiċi, twemmin reliġjuż jew filosofiku jew sħubija fi trejdjunjin u l-ipproċessar ta' dejta dwar is-saħħa jew il-ħajja sesswali għandu jkun ipprojbit.

(2) Bħala eċċezzjoni, l-ipproċessar ta' din id-dejta jista' jsir:

- jekk hemm dispożizzjoni fil-liġi għall-ipproċessar wara awtorizzazzjoni minn qabel minn awtorità ġudizzjarja kompetenti, skond kull każ individwali u jekk ikun meħtieġ b'mod assolut għall-prevenzjoni, l-investigazzjoni, il-kxif jew il-prosekuzzjoni ta' reati terroristiċi u ta' reati kriminali serji oħrajn,

- jekk l-Istati Membri jipprovdu għal salvagwardji speċifiċi xierqa, pereżempju l-aċċess għad-dejta kkonċernata għal staff biss li huwa responsabbli għall-ħidma leġittima li tiġġustifika l-ipproċessar.

Dawn il-kategoriji speċifiċi ta' dejta m'għandhomx jiġu pproċessati b'mod awtomatiku sakemm il-liġi domestika ma tipprovdix salvagwardji xierqa.

L-istess kundizzjoni għandha tapplika wkoll għad-dejta personali relatata ma' sentenzi kriminali.

Proposta għal Deċiżjoni Qafas tal-Kunsill

Test propost mill-Kummissjoni

It-trasmissjonijiet kollha ta' data personali għandhom ikunu reġistrati jew dokumentati għall-finijiet ta' verifika tal-legalità ta' l-ipproċessar tad- data , l-awto-monitoraġġ u li tiġi żgurata l-integrità u s-sigurtà tad- data .

Kull trasmissjoni , aċċess u pprocessar ulterjuri ta' dejta personali għandhom ikunu reġistrati jew dokumentati għall-finijiet ta' verifika tal-legalità ta' l-ipproċessar tad- dejta , l-awto-monitoraġġ u sabiex tiġi żgurata l-integrità u s-sigurtà tad- dejta .

Test propost mill-Kummissjoni

Id- data personali rċevuta jew issir disponibbli mingħand l-awtorità kompetenti ta' Stat Membru ieħor tista', f'konformità mal-ħtiġiet ta' l-Artikolu 3(2), tiġi pproċessata ulterjorment biss għall-għanijiet li ġejjin minbarra dawk l-għanijiet li għalihom ġiet trasmessa jew saret disponibbli;

Id- dejta personali rċevuta jew issir disponibbli mingħand l-awtorità kompetenti ta' Stat Membru ieħor tista', f'konformità mal-ħtiġiet ta' l-Artikolu 3(2), tiġi pproċessata ulterjorment biss jekk dan ikun meħtieġ għall-għanijiet li ġejjin minbarra dawk l-għanijiet li għalihom ġiet trasmessa jew saret disponibbli;

Test propost mill-Kummissjoni

(d) kwalunkwe għan ieħor bil-kunsens biss minn qabel ta' l-Istat Membru li jittrasmetti jew bil-kunsens tas-suġġett tad- data , mogħti f'konformità mad-dritt nazzjonali.

(d) kwalunkwe għan ieħor speċifiku sakemm dan ikun skond il-liġi u li jkun meħtieġ f'soċjetà demokratika għall-protezzjoni ta' wieħed mill-interessi stipulati fl-Artikolu 9 tal-Konvenzjoni 108 iżda bil-kunsens biss minn qabel ta' l-Istat Membru li jittrasmetti jew bil-kunsens tas-suġġett tad- dejta , mogħti f'konformità mad-dritt nazzjonali.

Test propost mill-Kummissjoni

L-Istati Membri għandhom jipprevedu li d- data personali trasmessa jew magħmula disponibbli mill-awtorità kompetenti ta' Stat Membru ieħor tista' tiġi trasferita lil Stati terzi jew korpi jew organizzazzjonijiet internazzjonali stabbiliti permezz ta' ftehimiet internazzjonali jew iddikjarati bħala korp internazzjonali biss jekk

L-Istati Membri għandhom jipprevedu, skond il-każ li jkun, li d- dejta personali trasmessa jew magħmula disponibbli mill-awtorità kompetenti ta' Stat Membru ieħor tista' tiġi trasferita lil Stati terzi jew korpi jew organizzazzjonijiet internazzjonali stabbiliti permezz ta' ftehimiet internazzjonali jew iddikjarati bħala korp internazzjonali biss jekk

Test propost mill-Kummissjoni

(d) l-Istat terz jew il-korp internazzjonali kkonċernat jiżgura livell adegwat ta' protezzjoni għall-ipproċessar maħsub ta' data .

(d) l-Istat terz jew il-korp internazzjonali kkonċernat jiżgura livell adegwat ta' protezzjoni għall-ipproċessar maħsub ta' dejta li jkun ekwivalenti għal livell li jipprovdi l-Artikolu 2 tal-Protokoll Addizzjonali għall-Konvenzjoni 108 u l-każistika korrispondenti skond l-Artikolu 8 tal-Konvenzjoni Ewropea għall-Protezzjoni tad-Drittijiet tal-Bniedem u l-Libertajiet Fundamentali.

Test propost mill-Kummissjoni

It-trasferiment mingħajr kunsens minn qabel skond il-paragrafu 1, punt c, għandu jkun permissibbli biss jekk it-trasferiment tad- data jkun essenzjali għall-prevenzjoni ta' theddida immedjata u serja għas-sigurtà pubblika ta' Stat Membru jew Stat terz jew għall-interessi essenzjali ta' Stat Membru u l-kunsens minn qabel ma jistax jinkiseb fi żmien debitu.

L-awtorità responsabbli għal għoti ta' kunsens għandha tkun infurmata mingħajr dewmien.

It-trasferiment mingħajr kunsens minn qabel skond il-paragrafu 1, punt c, għandu jkun permissibbli biss jekk it-trasferiment tad- dejta jkun essenzjali għall-prevenzjoni ta' theddida immedjata u serja għas-sigurtà pubblika ta' Stat Membru jew Stat terz jew għall-interessi essenzjali ta' Stat Membru u l-kunsens minn qabel ma jistax jinkiseb fi żmien debitu.

F'każ bħal dan, id-dejta personali tista' tiġi pproċessata mid-destinatarju biss jekk dan ikun assolutament meħtieġ għall-għan speċifiku li għalih tkun ingħatat id-dejta.

Tali trasferimenti ta' dejta għandhom ikunu notifikati lill-awtorità superviżorja kompetenti.

Test propost mill-Kummissjoni

Permezz ta' deroga mill-paragrafu 1, punt d, id- data personali tista' tiġi ttrasferita jekk

Permezz ta' deroga mill-paragrafu 1, punt d, id- dejta personali tista' tiġi ttrasferita eċċezzjonalment jekk

(a) id-dritt nazzjonali ta' l-Istat Membru li jittrasferixxi d- data hekk jipprevedi għaliha minħabba

(a) id-dritt nazzjonali ta' l-Istat Membru li jittrasferixxi d- dejta hekk jipprevedi għaliha minħabba

i. l-interessi leġittimi speċifiċi tas-suġġett tad- data , jew

i. l-interessi leġittimi speċifiċi tas-suġġett tad- dejta , jew

ii. l-interessi leġittimi prevalenti, speċjalment interessi pubbliċi importanti, jew

ii. interessi leġittimi prevalemti, speċjalment l-interessi urġenti u essenzjali ta' l-Istat Membru jew bl-iskop li jiġu evitati theddidiet imminenti serji għas-sigurtà pubblika, u

(b) l-Istat terz jew il-korp jew l-organizzazzjoni internazzjonali destinatarja tipprevedi għal salvagwardji li huma meqjusa xierqa mill - Istat Membru kkonċernat skond il-liġi nazzjonali tiegħu.

(b) l-Istat terz jew il-korp jew l-organizzazzjoni internazzjonali destinatarja tipprevedi għal salvagwardji li l-Istat Membru kkonċernat għandu jiżgura li huma adegwati skond il-liġi nazzjonali tiegħu.

( ba) L-Istati Membri għandhom jiżguraw li jinżammu rekords ta' trasferimenti bħal dawn u li jitqiegħdu għad-dispożizzjoni ta' l-awtoritajiet nazzjonali għall-protezzjoni tad-dejta meta jintalbu.

Proposta għal Deċiżjoni Qafas tal-Kunsill

Test propost mill-Kummissjoni

L-adegwatezza tal-livell ta' protezzjoni msemmi fil-paragrafu 1, punt d, għandha tkun ivvalutata fid-dawl taċ-ċirkostanzi kollha madwar operazzjoni tat-trasferiment tad- data jew sett ta' operazzjonijiet ta' trasferimenti tad- data .

Għandha tingħata kunsiderazzjoni partikolari lin-natura tad- data , il-fini u t-tul ta' l-operazzjoni jew operazzjonijiet ta' pproċessar tad- data , l-Istat ta' l-oriġini u l-Istat jew l-organizzazzjoni internazzjonali tad-destinazzjoni finali tad- data , ir-regoli tal-liġi, kemm ġenerali u settorjali, fis-seħħ fl-Istat terz jew l-organizzazzjoni internazzjonali kkonċernata u r-regoli professonali u l-miżuri ta' sigurtà li magħhom tinżamm konformità hemmhekk.

L-adegwatezza tal-livell ta' protezzjoni msemmi fil-paragrafu 1, punt d, għandha tkun evalwata minn awtorità indipendenti fid-dawl taċ-ċirkostanzi kollha madwar operazzjoni tat-trasferiment tad- dejta jew sett ta' operazzjonijiet ta' trasferimenti tad- dejta .

Għandha tingħata kunsiderazzjoni partikolari lin-natura tad- dejta , il-fini u t-tul ta' l-operazzjoni jew operazzjonijiet ta' pproċessar tad- dejta , l-Istat ta' l-oriġini u l-Istat jew l-organizzazzjoni internazzjonali tad-destinazzjoni finali tad- dejta , ir-regoli tal-liġi, kemm ġenerali u settorjali, fis-seħħ fl-Istat terz jew l-organizzazzjoni internazzjonali kkonċernata u r-regoli professonali u l-miżuri ta' sigurtà li magħhom tinżamm konformità hemmhekk.

Test propost mill-Kummissjoni

Trasmissjoni lil partijiet privati fi Stati Membri

Trasmissjoni lil partijiet privati u aċċess għal dejta li jirċievu partijiet privati fi Stati Membri

Test propost mill-Kummissjoni

L-Istati Membri għandhom jipprovdu li data personali riċevuta minn jew magħmula disponibbli mill-awtorità kompetenti ta' Stat Membru ieħor tista' tiġi trasmessa lil partijiet privati biss jekk:

L-Istati Membri għandhom jipprovdu li dejta personali riċevuta minn jew magħmula disponibbli skond il-każ individwali mill-awtorità kompetenti ta' Stat Membru ieħor tista' tiġi trasmessa lil partijiet privati biss jekk:

Artikolu 14 a - paragrafu 2 a (ġdid)

Test propost mill-Kummissjoni

L-Istati Membri għandhom jipprovdu li l-awtoritajiet kompetenti tagħhom ikunu jistgħu jikkonsultaw u jipproċessaw dejta personali kkontrollata minn persuni privati biss skond il-każ individwali u f'ċirkustanzi preċiżi, għal raġunijiet speċifiċi u suġġetti għal kontroll ġudizzjarju fl-Istati Membri.

Artikolu 14 a - paragrafu 2 b (ġdid)

Test propost mill-Kummissjoni

Il-leġiżlazzjoni nazzjonali ta' l-Istati Membri għandha tipprovdi li fejn persuni privati jiġbru u jipproċessaw dejta bħala parti mill-mandat tas-servizz pubbliku, huma jkunu suġġetti għal rekwiżiti li talanqas ikunu ekwivalenti jew aqwa minn dawk imposti fuq l-awtoritajiet kompetenti.

Test propost mill-Kummissjoni

(a) mill-inqas konferma mill-kontrollur jew mill-awtorità nazzjonali superviżorji jekk data, relatata miegħu jew le , ġietx trasmessa jew magħmula disponibbli u informazzjoni dwar id-destinatarji jew kategoriji ta' destinatarji li lilhom ġiet żvelata d- data u komunikazzjoni tad- data għaddejja minn pproċessar; jew

(a) mill-inqas konferma mill-kontrollur jew mill-awtorità nazzjonali superviżorji jekk dejta, relatata miegħu jew le, hux qed tiġi tiġi pproċessata u informazzjoni dwar l-iskop ta' l-ipproċessar, id-destinatarji jew kategoriji ta' destinatarji li lilhom ġiet żvelata d- dejta u komunikazzjoni tad- dejta għaddejja minn pproċessar u għarfien tar-raġunijiet rigward kwalunkwe deċiżjonijiet awtomatiċizzati;

Test propost mill-Kummissjoni

(h) jimpedixxu l-qari, l-ikkupjar, il-modifika jew it-tħassir mhux awtorizzati ta' data personali waqt it-trasferiment tad- data personali jew waqt it-trasportazzjoni tal-medja tad- data (kontroll tat-trasport);

(h) jimpedixxu l-qari, l-ikkupjar, il-modifika jew it-tħassir mhux awtorizzati ta' dejta personali waqt it-trasferiment tad- dejta personali jew waqt it-trasportazzjoni tal-medja tad- dejta , inkluż permezz tat-teknika ta' encryption adattata (kontroll tat-trasport);

Arikolu 22 - paragrafu2 - punt j a (ġdid)

Test propost mill-Kummissjoni

(ja) jissorveljaw l-effettività tal-miżuri ta' sigurtà msemmija f'dan il-paragrafu u jieħdu l-miżuri organizzattivi meħtieġa relatati mas-sorveljanza interna sabiex jiżguraw konformità ma' din id-Deċiżjoni Qafas (awtoverifika).

Proposta għal Deċiżjoni Qafas tal-Kunsill

Test propost mill-Kummissjoni

L-Istati Membri għandhom jadottaw miżuri xierqa biex jiżguraw l-implimentazzjoni sħiħa tad-dispożizzjonijiet ta' din id-Deċiżjoni Qafas u għandhom b'mod partikolari jistabbilixxu sanzjonijiet effettivi, proporzjonati u dissważivi li jiġu imposti fil-każ ta' ksur tad-dispożizzjonijiet adottati bis-saħħa ta' din id-Deċiżjoni Qafas.

L-Istati Membri għandhom jadottaw miżuri xierqa biex jiżguraw l-implimentazzjoni sħiħa tad-dispożizzjonijiet ta' din id-Deċiżjoni Qafas u għandhom b'mod partikolari jistabbilixxu sanzjonijiet effettivi, proporzjonati u dissważivi, inklużi sanzjonijiet amministrattivi u/jew penali kriminali b'konformità mal-liġi nazzjonali li jiġu imposti fil-każ ta' ksur tad-dispożizzjonijiet adottati bis-saħħa ta' din id-Deċiżjoni Qafas.

Artikolu 25 - paragrafu 1 a (ġdid)

Test propost mill-Kummissjoni

Kull Stat Membru għandu jiżgura li l-awtoritajiet superviżorji jiġu kkonsultati fit-tfassil ta' miżuri jew regolamenti amministrattivi relatati mal-protezzjoni tad-drittijiet u l-libertajiet ta' l-individwi fir-rigward ta' l-ipproċessar tad-dejta personali għall-għan tal-prevenzjoni, l-investigazzjoni, il-kxif u l-prosekuzzjoni ta' reati kriminali jew l-infurzar ta' pieni kriminali.

Artikolu 25 a (ġdid)

Test propost mill-Kummissjoni

Grupp ta' Ħidma dwar il-Protezzjoni ta' l-Individwi fir-rigward ta' l-Ipproċessar tad-Data Personali għall-għan tal-Prevenzjoni, l-Investigazzjoni, il-Kxif u l-Prosekuzzjoni ta' Reati Kriminali

Grupp ta' Ħidma dwar il-Protezzjoni ta' l-Individwi fir-rigward ta' l-Ipproċessar tad-Data Personali għall-għan tal-Prevenzjoni, l-Investigazzjoni, il-Kxif u l-Prosekuzzjoni ta' Reati Kriminali, (minn hawn 'il quddiem imsejjaħ "il-Grupp ta' Ħidma"), huwa hawnhekk stabbilit.

Huwa għandu jkollu stejtus konsultattiv u għandu jkun indipendenti.

Il-Grupp ta' Ħidma għandu jkun magħmul minn rappreżentant ta' l-awtorità superviżorja jew l-awtoritajiet maħturin minn kull Stat Membru, minn rappreżentant tal-Kontrollur Ewropew għall-Protezzjoni tad-Dejta, u minn rappreżentant tal-Kummissjoni.

Kull membru tal-Grupp ta' Ħidma għandu jkun nominat mill-istituzzjoni, l-awtorità jew l-awtoritajiet li huwa jirrappreżenta.

Meta Stat Membru jkun ħatar aktar minn awtorità superviżorjai waħda, dawn għandhom jinnominaw rappreżentant konġunt.

Il-presidenti tal-korpi ta' sorveljanza konġunti stabbiliti taħt it-Titolu VI tat-Trattat dwar l-Unjoni Ewropea għandhom ikunu intitolati li jieħdu sehem fil-laqgħat tal-Grupp ta' Ħidma jew li jkunu rappreżentati fihom.

L-awtorità jew l-awtoritajiet superviżorji maħturin mill-Islanda, min-Norveġja u mill-Isvizzera għandhom ikunu intitolati li jkunu rappreżentati fil-laqgħat tal-Grupp ta' Ħidma fejn ikunu konċernati l-kwistjonijiet marbutin ma' l-Acquis ta' Schengen.

Il-Grupp ta' Ħidma għandu jieħu d-deċiżjonijiet tiegħu b'maġġoranza sempliċi tar-rappreżentanti ta' l-awtoritajiet superviżorji.

Il-Grupp ta' Ħidma għandu jeleġġi l-president tiegħu.

Il-mandat tal-president għandu jkun ta' sentejn.

Il-ħatra tiegħu tkun tista' tiġġedded.

Is-segretarjat tal-Grupp ta' Ħidma għandu jkun ipprovdut mill-Kummissjoni

Il-Grupp ta' Ħidma għandu jadotta r-regoli tal-proċedura tiegħu.

Il-Grupp ta' Ħidma għandu jikkunsidra l-punti li jitqiegħdu fl-aġenda mill-president tiegħu, jew fuq inizjattiva tiegħu jew fuq talba ta' rappreżentant ta' l-awtoritajiet superviżorji, tal-Kummissjoni, tal-Kontrollur Ewropew għall-Protezzjoni tad-Dejta jew tal-presidenti tal-korpi superviżorji konġunti.

Proposta għal Deċiżjoni Qafas tal-Kunsill

Artikolu 25 b (ġdid)

Test propost mill-Kummissjoni

Funzjonijiet

Il-Grupp ta' Ħidma għandu:

(a) jagħti opinjoni dwar miżuri nazzjonali fejn ikun meħtieġ li jiġi żgurat li l-istandard ta' protezzjoni ta' dejta milħuq fl-ipproċessar nazzjonali ta' dejta jaqbel ma' dak previst minn din id-Deċiżjoni Qafas.

(b) jagħti opinjoni dwar il-livell ta' protezzjoni fl-Istati Membri u f'pajjiżi terzi u korpi internazzjonali, b'mod partikolari sabiex jiżgura li d-dejta personali tkun ittrasferita f'konformità ma' l-Artikolu 14 ta' din id-Deċiżjoni Qafas lil pajjiżi terzi jew lil korpi internazzjonali li jiżguraw livell xieraq ta' protezzjoni tad-dejta,

(c) jagħti parir lill-Kummissjoni u lill-Istati Membri dwar kwalunkwe emenda proposta għal din id-Deċiżjoni Qafas, dwar kwalunkwe miżura addizzjonali jew speċifika biex jiġu salvagwardati d-drittijiet u l-libertajiet tal-persuni fiżiċi fir-rigward ta' l-ipproċessar tad-dejta personali għall-għan tal-prevenzjoni, l-investigazzjoni, il-kxif u l-prosekuzzjoni ta' reati kriminali u dwar kwalunkwe miżura proposta oħra li tolqot dawn id-drittijiet u l-libertajiet.

Jekk il-Grupp ta' Ħidma jsib diverġenzi bejn il-liġijiet u l-prattiki ta' l-Istati Membri li x'aktarx jolqtu l-ekwivalenza tal-protezzjoni għall-persuni fir-rigward ta' l-ipproċessar tad-dejta personali fl-Unjoni Ewropea, huwa għandu jgħarraf lill-Kunsill u lill-Kummissjoni.

Il-Grupp ta' Ħidma jista', fuq inizjattiva tiegħu stess jew fuq inizjattiva tal-Kummissjoni jew tal-Kunsill, jagħmel rakkomandazzjonijiet dwar il-kwistjonijiet kollha relatati mal-protezzjonui tal-persuni fir-rigward ta' l-ipproċessar tad-dejta personali fl-Unjoni Ewropea għall-għan tal-prevenzjoni, l-investigazzjoni, il-kxif u l-prosekuzzjoni ta' reati kriminali.

L-opinjonijiet u r-rakkomandazzjonijiet tal-Grupp ta' Ħidma għandhom jintbagħtu lill-Parlament Ewropew, lill-Kunsill u lill-Kummissjoni.

Il-Kummissjoni għandha, fuq il-bażi ta' l-informazzjoni mogħtija mill-Istati Membri, tinforma lill-Grupp ta' Ħidma bl-azzjoni meħuda b'reazzjoni għall-opinjonijiet u r-rakkomandazzjonijiet tiegħu.

Ir-rapport għandu jkun disponibbli pubblikament u għandu jintbgħat ukoll lill-Parlament Ewropew u lill-Kunsill.

L-Istati Membri għandhom jinfurmaw lill-Grupp ta' Ħidma bi kwalunkwe azzjoni li jieħdu skond il-Paragrafu 1

Il-Grupp ta' Ħidma għandu jfassal rapport annwali dwar il-ħarsien ta' persuni fiżiċi fir-rigward ta' l-ipproċessar tad-dejta personali għall-għan tal-prevenzjoni, l-investigazzjoni, il-kxif u l-prosekuzzjoni ta' reati kriminali fl-Unjoni Ewropea u f'pajjiżi terzi, Ir-rapport għandu jkun disponibbli pubblikament u għandu jintbgħat lill-Parlament Ewropew, lill-Kunsill u lill-Kummissjoni.

Test propost mill-Kummissjoni

Tliet snin wara l-iskadenza tal-perijodu stabbilit fl-Artikolu 28(1), l-Istati Membri għandhom jirrappurtaw lill-Kummissjoni dwar il-miżuri nazzjonali li jkunu adottaw biex jiżguraw konformità sħiħa ma' din id-Deċiżjoni Qafas, u partikolarment ukoll rigward dawk id-dispożizzjonijiet li diġà jrid ikun hemm konformità magħhom meta tinġabar id- data .

Il-Kummissjoni għandha teżamina b'mod partikolari l-implikazzjonijiet tad-dispożizzjoni dwar il-kamp ta' applikazzjoni fl-Artikolu 1(2).

Tliet snin wara l-iskadenza tal-perjodu stabbilit fl-Artikolu 28(1), l-Istati Membri għandhom jirrappurtaw lill-Kummissjoni dwar il-miżuri nazzjonali li jkunu adottaw biex jiżguraw konformità sħiħa ma' din id-Deċiżjoni Qafas, u partikolarment ukoll rigward dawk id-dispożizzjonijiet li diġà jrid ikun hemm konformità magħhom meta tinġabar id- dejta .

Il-Kummissjoni għandha teżamina b'mod partikolari l-applikazzjoni ta' l-Artikolu 1(2).

Artikolu 27 a - paragrafu 2 a (ġdid)

Test propost mill-Kummissjoni

Għal dan il-għan, il-Kummissjoni għandha tqis l-osservazzjonijiet imressqa mill-parlamenti u mill-gvernijiet ta' l-Istati Membri, mill-grupp ta' ħidma stabbilit permezz ta' l-Artikolu 29 tad-Direttiva 95/46/KE, mill-Kontrollur Ewropew għall-Protezzjoni tad-Dejta u mill-grupp ta' ħidma stabbilit skond l-Artikolu 25a ta' din id-Deċiżjoni Qafas.

F'Diċembru tal-2005, meta ġiet adottata d-Direttiva dwar iż-żamma tad-dejta ġġenerata jew pproċessata għall-forniment ta' servizzi ta' komunikazzjoni elettronika aċċessibbli għall-pubbliku, il-Kunsill reġa' saħaq fuq l-impenn ta' bosta Presidenti suċċessivi favur l-adozzjoni ta' malajr ta' deċiżjoni qafas għall-protezzjoni tad-dejta personali taħt it-tielet pilastru.

Għal dan l-iskop il-Kummissjoni f'Ottubru 2005 għamlet proposta għal Deċiżjoni Qafas tal-Kunsill dwar il-protezzjoni ta' dejta personali pproċessata fil-qafas tal-koperazzjoni tal-pulizija u dik ġudizzjarja fi kwistjonijiet kriminali

Il-Parlament Ewropew adotta l-ewwel opinjoni tiegħu fl-14 ta' Ġunju 2006, fil-waqt li ppropona bosta emendi għat-titjib tal-proposta tal-Kummissjoni.

Fir-riżoluzzjoni leġiżlattiva tiegħu li ġiet adottata fis-27 ta' Settembru 2006, il-Parlament talab "lill-Kunsill sabiex jerġa' jikkonsultah jekk ikollu l-ħsieb li jemenda l-proposta tal-Kummissjoni b'mod sustanzjali".

Wara li din id-Deċiżjoni Qafas sfat imblukkata fil-Kunsill, il-Parlament Ewropew adotta rakkomandazzjoni għall-Kunsill fl-14 ta' Diċembru 2006 li fiha stqarr li jinsab "imħasseb ħafna dwar l-iżvolġiment tad-dibattiti fil-Kunsill billi l-Istati Membri donnhom kienu qed jorjentaw ruħhom lejn ftehim ibbażat fuq l-anqas denominaturi komuni fejn tidħol il-protezzjoni tad-dejta" u kien jibża', barra minn hekk, "li l-livell tal-protezzjoni tad-dejta jista' jkun wisq aktar baxx minn dak li huwa żgurat mid-Direttiva Nru 95/46/KE u mill-Konvenzjoni 108 tal-Kunsuill tal-Ewropa, u li l-implimentazzjoni ta' ftehima bħal din jista' jkollha riperkussjonijiet negattivi fuq il-prinċipju ġenerali tal-protezzjoni tad-dejta fl-Istati Membri tal-UE, mingħajr madankollu ma tistabbilixxi livell sodisfaċenti ta' protezzjoni fil-livell Ewropew."

Wara din ir-rakkomandazzjoni l-Kunsill ħa d-deċiżjoni li jerġa' jikkonsulta lill-Parlament Ewropew fuq il-bażi ta' test tal-Kunsill ta' Marzu 2007.

Il-Parlament Ewropew adotta l-opinjoni tiegħu fis-7 ta' Ġunju 2007, fejn, barra diversi proposti għal emendi stqarr li "jiddispjaċih ħafna għan-nuqqas ta' kunsens fil-Kunsill dwar il-kamp ta' applikazzjoni mwessa' tad-Deċiżjoni Qafas u jistieden lill-Kummissjoni u lill-Kunsill biex jipproponu l-estensjoni tal-kamp ta' applikazzjoni tagħha għal dejta pproċessata fil-livell nazzjonali wara l-evalwazzjoni u r-reviżjoni tad-Deċiżjoni Kwadru u mhux aktar tard minn tliet snin wara d-dħul fis-seħħ tagħha sabiex tkun żgurata l-koerenza tar-regoli tal-ħarsien tad-dejta fl-Unjoni Ewropea".

Fil-11 ta' Diċembru 2007 l-Kunsill laħaq ftehim politiku dwar id-Deċiżjoni Qafas proposta li hija differenti b'mod sinifikanti, kemm mill-proposta oriġinali tal-Kummissjoni, kif ukoll mit-test tal-Kunsill li fuqu l-Parlament Ewropew kien ġie kkonsultat l-ewwel.

Għaldaqstant il-Kunsill iddeċieda li jipproċedi bit-tieni rikonsultazzjoni tal-Parlament Ewropew ibbażata fuq it-test li kiseb il-ftehim politiku ta' l-Istati Membri.

Il-Protezzjoni tad-Dejta fit-Trattat dwar l-iffunzjonar tal-Unjoni Ewropea

Fir-rapport preċedenti tagħna pproponejna li soluzzjoni possibbli għall-oppożizzjoni tal-Istati Membri li jkun hemm kamp ta' applikazzjoni vasta għad-Deċiżjoni Qafas li jkopri d-dejta pproċessata fil-livell nazzjonali, tkun li ssir reviżjoni tad-Deċiżjoni Qafas sabiex tiġi evalwata l-estensjoni tal-kamp ta' applikazzjoni.

Nilqgħu d-dħul ta' klawsola ta' evalwazzjoni mill-Kunsill u tal-Premessa 6a li tipprevedi estensjoni possibbli tal-kamp ta' applikazzjoni.

Madankollu, l-Artikolu 16 tat-Trattat dwar il-funzjonament ta' l-Unjoni Ewropea għandu jagħti bażi legali ċara lill-Unjoni Ewropea għal regoli speċifiċi dwar il-protezzjoni ta' dejta personali fl-oqsma tal-koperazzjoni ġudizzjarja u dik tal-pulizija.

Għalhekk huwa neċessarju li ssir reviżjoni tad-Deċiżjoni Qafas fi żmien sitt xhur wara d-data tad-dħul fis-seħħ tat-Trattat ta' Liżbona u b'mod partikulari bil-għan li jiġi estiż il-kamp ta' applikazzjoni tiegħu.

Il-pożizjoni tar-rapporteur

Nilqa' d-deċiżjoni tal-Kunsill li jipproċedi bit-tieni rikonsultazzjoni tal-Parlament Ewropew meta jkun ikkunsidrat l-impatt sinifikanti li din id-Deċiżjoni Qafas se jkollha fuq id-drittijiet fundamentali taċ-ċittadini ta' l-UE, b'mod partikulari l-protezzjoni tal-ħajja privata.

Din id-deċiżjoni tagħmel unur lill-Kunsill, billi turi r-rieda kontinwa tiegħu li jimpenja ruħu mad-Deputati.

Għaldaqstant inħossni sodisfatta bil-fatt li l-Kunsill adotta parzjalment il-kompromess dwar il-kamp ta' applikazzjoni tad-Deċiżjoni Qafas li ssuġġerejna fl-aħħar rapport tagħna.

Madankollu, il-Parlament Ewropew dejjem insista favur Deċiżjoni Qafas b'saħħitha u protettiva li tippermetti livell ta' protezzjoni tad-dejta li tkun ta' l-inqas ekwivalenti għal dik assigurata fl-ewwel pilastru mid-Direttiva 95/46/KE tal-Parlament Ewropew u tal-Kunsill ta' l-24 ta' Ottubru 1995 dwar il-ħarsien ta' individwi fir-rigward ta' l-ipproċessar ta' dejta personali, kif ukoll il-moviment ħieles ta' din id-dejta u l-Konvenzjoni tal-Kunsill tal-Ewropa għall-Protezzjoni ta' Individwi fir-rigward tal-Ipproċessar Awtomatiku ta' Dejta Personali (Konvenzjoni 108).

Għalhekk jiddispjaċini li l-Kunsill ħassar il-kontenut tal-proposta oriġinali tal-Kummissjoni u laħaq ftehim politiku dwar l-iktar denominatur komuni baxx.

Dan huwa l-prezz tar-regola ta' l-unanimità fil-Kunsill.

Il-livell tal-protezzjoni tad-dejta f'dan it-test huwa livell minimu u jħalli wkoll lakuni serji ħafna.

F'xi każijiet, wieħed jista' jsaqsi wkoll jekk dan jirrispettax l-istandards stipulati mill-Konvenzjoni 108 b'mod speċjali fir-rigward tal-prinċipju tal-proporzjonalità li huwa prinċipju fundamentali tal-protezzjoni tad-dejta.

Għalhekk nipproponi għadd ta' emendi sinifikanti li għandhom l-għan li jiffaċċjaw il-kwistjonijiet li dejjem kienu fil-qalba tat-tħassib li esprima l-Parlament Ewropew.

L-assigurazzjoni tal-prinċipji tal-proporzjonalità u tal-limitazzjoni tal-għan:

L-Artikolu 3 jistipula l-kondizzjonijiet tal-limitazzjoni ta' l-għan u tal-proporzjonalità.

Il-ġbir tad-dejta personali għandu jkun ġust u legali kif stipulat mill-Artikolu 9 tal-Konvenzjoni 108.

Ipproċessar ulterjuri għandu jkun possibbli skont kull każ individwali sabiex titqies in-natura speċifika tal-koperazzjoni bejn il-pulizija u l-ġudikatura imma biss jekk dan ikun kompatibbli ma'l-għanijiet li għalihom tkun inġabret id-dejta.

Madankollu l-Artikolu 12 (d) jippermetti li d-dejta tkun użata għal "kwalunkwe għan ieħor" li hu wiesa' żżejjed u ma jippermettix ir-rispett totali tal-limitazzjoni tal-għan.

Għalhekk ir-rapporteur tissuġġerixxi li jitqiegħdu limiti ċari u sostantivi għal kwalunkwe pproċessar ulterjuri.

Il-kunsens tal-Istat Membru li qed jittrażmetti d-dejta ma jistax ikun ikkunsidrat fih innifsu bħala suffiċjenti.

Barra minn hekk, nirrepeti li jien ma nemminx li kunsens verament liberu u infurmat mis-suġġett tad-dejta huwa possibbli fil-qasam tal-koperazzjoni tal-pulizija u dik ġudizzjarja, għalhekk m'għandux ikun l-unika kriterju biex titqies il-possibilità ta' pproċessar ulterjuri.

Dejta sensittiva

L-ipproċessar ta' kategoriji speċjali ta' dejta għandha tkun l-eċċezzjoni aktar milli r-regola u għandha tkun permessa biss f'każijiet stretti ħafna u ddefiniti sew kif stabbiliti bil-liġi.

It-Trasferiment tad-dejta lil Pajjiżi Terzi

Ninsab kuntenta li nara d-dħul mill-ġdid tal-Artikolu 14(4) li jipprevedi l-evalwazzjoni tal-adegwadezza tal-livell ta' protezzjoni assigurat mill-Pajjiz Terz.

Din kienet prijorità għall-Parlament Ewropew.

Madankollu, din il-klawsola tista' tkun effettiva biss jekk il-konferma tal-adegwatezza tkun saret minn awtorità indipendenti u mhux mill-Istat Membru li qed jitrasferixxi d-dejta.

It-trasferiment lil partijiet privati

Waqt in-negozzjati fuq id-Direttiva dwar iż-żamma tad-dejta prodotta jew ipproċessata fir-rigward tad-dispożizzjoni ta' servizzi ta' komunikazzjoni elettronika disponibbli pubblikament, il-Parlament Ewropew insista li l-kwistjoni tal-awtoritajiet nazzjonali għandu jkollha possibilità li taċċessa dejta miżmuma minn partijiet privati.

Għalhekk nipproponi li dan il-kunċett jerga' jiddaħħal b'konformità mar-rapporti preċedenti tagħna.

Dritt ta' aċċess

Is-suġġett tad-dejta ma jistax jeżerċita b'mod sħiħ id-drittijiet tiegħu għar-retifika jew għar-rimedju ġudizzjarju jekk hu ma jkunx infurmat dwar l-għanijiet tal-ipproċessar tad-dejta li tirrigwardah.

Il-Grupp tal-Ħidma u l-awtoritajiet nazzjonali għall-protezzjoni tad-dejta

Ninsab sorpriża li din id-dispożizzjoni importanti tħassret mill-Kunsill fi stadju tard ħafna fid-diskussjonijiet.

Hemm bżonn ta' forum ta' awtoritajiet superviżorji nazzjonali u Ewropej sabiex tkun żgurata applikazzjoni armonizzata tad-Deċiżjoni Qafas.

Grupp bħal dan jeżisti fl-ewwel pilastru bil-Grupp ta' Ħidma tal-Artikolu 29 u għandu jeżisti wkoll fit-tielet pilastru.

Għalhekk nissuġġerixxi li jerġa' jiddaħħal l-artikolu li jipprovdi għall-ħolqien ta' Grupp ta' Ħidma u li ssir definizzjoni ċara tal-funzjonijiet tiegħu.

Barra minn hekk, l-irwol tal-awtoritajiet nazzjonali għall-protezzjoni tad-dejta għandu jitkabbar b'tali mod li jinkludi l-miżuri dwar il-protezzjoni ta' dejta personali fil-koperazzjoni bejn il-pulizija u l-ġudikatura fl-istess mod li l-Artikolu 28(2) tad-Direttiva 95/46/KE jipprevedi għall-ewwel pilastru.

PROĊEDURA

Protezzjoni tad-dejta personali

Data meta ġie kkonsultat il-PE

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni

Data tat-tħabbir fis-seduta plenarja

Opinjoni mhux mogħtija

Data tad-deċiżjoni

Data tal-ħatra

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skont l-Artikolu 178 (2)) preżenti għall-votazzjoni finali


dwar l-emenda ta' l-Artikolu 121 tar-Regoli ta' Proċedura tal-Parlament Ewropew dwar rikors quddiem il-Qorti tal-Ġustizzja

Kumitat dwar l-Affarijiet Kostituzzjonali

PROPOSTA GĦAL DEĊIŻJONI TAL-PARLAMENT EWROPEW

Il-Parlament Ewropew ,

– wara li kkunsidra l-ittra taċ-chairman tal-Kumitat għall-Affarijiet Legali tas-26 ta' Settembru 2007,

– wara li kkunsidra l-Artikoli 201 u 202 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Affarijiet Kostituzzjonali ( A6-0324/2008 ),

Jiddeċiedi li jemenda r-Regoli ta' Proċedura tiegħu kif jidher hawn taħt;

Ifakkar li din l-emenda tidħol fis-seħħ fl-ewwel ġurnata tas-sessjoni parzjali li jmiss;

Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta' informazzjoni.

Ir-Regoli ta' Proċedura tal-Parlament

Artikolu 121 – paragrafu 3a (ġdid)

Test fis-Seħħ

Il-President għandu jippreżenta l-osservazzjonijiet jew jintervjeni f'isem il-Parlament fir-rikors quddiem il-qorti wara konsultazzjoni mal-kumitat responsabbli.

Fejn il-President ikun bi ħsiebu ma jimxix mar-rakkomandazzjoni tal-kumitat responsabbli, huwa għandu jinforma lill-kumitat b'dan u għandu jirreferi l-kwistjoni lill-Konferenza tal-Presidenti, filwaqt li jiddikjara r-raġunijiet tiegħu.

Fejn il-Konferenza tal-Presidenti tkun ta' l-opinjoni li l-Parlament m'għandux, b'mod eċċezzjonali, iressaq l-osservazzjonijiet jew jintervjeni quddiem il-Qorti tal-Ġustizzja f'sitwazzjonijiet fejn ikun hemm dubji dwar il-validità legali ta' att tal-Parlament, il-kwistjoni għandha titressaq fil-plenarja mingħajr dewmien.

F'każijiet ta' urġenza, il-President jista' jieħu azzjoni prekawzjonarja sabiex jikkonforma mal-limiti ta' żmien preskritti mill-qorti kkonċernata.

F'każijiet bħal dawn, il-proċedura stipulata f'dan il-paragrafu għandha tiġi implimentata ma' l-ewwel opportunità.

Interpretazzjoni :

M'hemm xejn fir-Regoli li jżomm lill-kumitat responsabbli milli jiddeċiedi dwar arranġamenti proċedurali xierqa għat-trażmissjoni fil-ħin tar-rakkomandazzjoni tiegħu f'każijiet ta' urġenza.

RIŻULTAT TAL-VOTAZZJONI FINALI FIL-KUMITAT

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali


Risposta mogħtija mis-Sur Barrot f'isem il-Kummissjoni

(10 ta' Settembru 2008)

L-Artikolu 18 tat-Trattat tal-KE jistipula li kull ċittadin tal-Unjoni għandu jkollu d-dritt li jivvjaġġa u jgħix liberament fit-territorju tal-Istati Membri, bla ħsara għal-limitazzjonijiet u l-kundizzjonijiet stabbiliti f'dan it-Trattat u l-miżuri adottati sabiex ipoġġuh fis-seħħ.

Il-limitazzjonijiet u l-kundizzjonijiet rispettivi jinsabu fid-Direttiva 2004/38/KE dwar id-dritt taċ-ċittadini tal-Unjoni u l-membri tal-familja tagħhom li jiċċirkolaw u jgħixu bla xkiel fi ħdan it-territorju tal-Istati Membri Id-Direttiva 2004/38/KE tal-Parlament Ewropew u tal-Kunsill tad-29 ta' April 2004 dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri u li temenda r-Regolament (KEE) Nru 1612/68 u li tħassar id-Direttivi 64/221/KEE, 68/360/KEE, 72/194/KEE, 73/148/KEE, 75/34/KEE, 75/35/KEE, 90/364/KEE, 90/365/KEE u 93/96/KEE, ĠU L 158, 30.4.2004 . .

Skont l-Artikoli 4(1) u 5(1) tad-Direttiva, iċ-ċittadini tal-UE jistgħu jħallu l-Istat Membru li tiegħu huma ċittadini biex jivvjaġġaw lejn Stat Membru ieħor u jidħlu f'dak l-Istat Membru b'karta tal-identità jew passaport validu.

Kif inhu kkonfermat mill-każistika Sentenza tal-Qorti tad-19 ta' Ottubru 2004 fil-kawża C-200/02 Zhu u Chen (Ġabra 2004, p.

I-9925). tal-Qorti, anki tifel jew tifla ta' età żgħira jistgħu jieħdu vantaġġ mid-drittijiet taċ-ċirkolazzjoni libera u r-residenza garantiti mid-dritt Komunitarju.

Il-kapaċità ta' ċittadin tal-UE li jkun id-detentur tad-drittijiet garantiti mid-dritt Komunitarju ma tistax tkun suġġetta għall-ilħuq mill-persuna kkonċernata tal-età prevista għall-kisba tal-kapaċità legali biex teżerċita dawk id-drittijiet personalment.

Ir-regoli ta' hawn fuq dwar il-qsim tal-fruntieri huma bla ħsara għal trattament aktar favorevoli taħt ir-regoli Schengen li neħħew il-kontrolli fuq il-fruntieri fil-każ ta' fruntieri interni komuni.

It-tneħħija tal-kontrolli fuq il-fruntieri tfisser li l-passaporti jew il-karti tal-identità m'għadhomx iridu jintwerew meta wieħed ikun qed jaqsam il-fruntieri bejn l-Istati Membri ta' Schengen iżda li ċ-ċittadini tal-UE għandu dejjem ikollhom magħhom il-passaport jew il-karta tal-identità tagħhom peress li d-dritt ta' dħul u residenza tagħhom huwa suġġett għall-preżentazzjoni ta' dawn id-dokumenti.

Il-Kodiċi tal-Fruntieri ta' Schengen Ir-Regolament (KE) Nru 562/2006 tal-Parlament Ewropew u tal-Kunsill tal-15 ta' Marzu 2006 li jistabbilixxi Kodiċi Komunitarju dwar ir-regoli li jirregolaw il-moviment ta' persuni li jaqsmu l-fruntieri (Kodiċi tal-Fruntieri ta' Schengen), ĠU L 105 tat-13 ta' April 2006. jobbliga lill-gwardjani tal-fruntieri jagħtu attenzjoni partikolari fil-każ ta' minorenni li jkunu qed jaqsmu l-fruntiera esterna, kemm jekk ikunu qed jivvjaġġaw akkumpanjati u kemm jekk le.

Il-minorenni għandhom ikunu suġġetti għal verifika addizzjonali tad-dokumenti tal-ivvjaġġar u dokumenti addizzjonali biex jiġi żgurat li jkunu qed jivvjaġġaw bl-awtorizzazzjoni tal-ġenituri tagħhom jew tal-persuni kollha li jkollhom it-tutela legali tagħhom.

Il-leġiżlazzjoni nazzjonali li timponi l-awtorizzazzjoni tal-ġenituri Il-linji tal-ajru ta' spiss jeħtieġu dokument bħal dan. bħala kundizzjoni għall-ħruġ ta' minorenni minn Stat Membru tista' tkun iġġustifikata mill-interess leġittimu li huwa dak tal-ħarsien tal-minorenni.

Ta' min jinnota f'dan ir-rigward li l-Artikolu 35 tal-Konvenzjoni tan-Nazzjonijiet Uniti dwar id-Drittijiet tat-Tfal tobbliga lill-Istati li jagħmlu Parti minnha jieħdu l-miżuri xierqa kollha biex jipprevjenu l-ħtif, il-bejgħ jew it-traffikar tat-tfal għal kwalunkwe skop jew fi kwalunkwe żmien.

Il-Kummissjoni tikkunsidra li r-regoli Maltin dwar l-ivvjaġġar ta' minorenni mhux akkumpanjati jaslu għal bilanċ xieraq bejn, minn naħa, id-dritt fundamentali taċ-ċittadini tal-UE li jiċċaqalqu u jirrisjedu liberament, u min-naħa l-oħra, id-dritt tat-tfal li jkunu mħarsa mill-ħtif, il-bejgħ jew it-traffikar.


Kumitat għall-Kummerċ Internazzjonali

ABBOZZ TA' AĠENDA

Laqgħa Straordinarja

It-Tnejn 15 ta' Settembru 2008, 15.00 – 17.00

Adozzjoni tal-aġenda

Avviżi taċ-Chairman

Approvazzjoni tal-minuti tal-laqgħa tal-:

· 14-15 ta' Lulju 2008 PV – PE409.645v01-00

Preżentazzjoni mill-Kummissarju Peter Mandelson dwar in-negozjati tad-Doha Round li saru f'Ġinevra f'Lulju 2008

Kwistjonijiet varji

Data u post tal-laqgħa li jmiss

· 7 ta' Ottubru 2008, 11.00 – 12.45 u 15.00 – 18.30


Europarltv: l-istazzjon tal-webTV tal-Parlament Ewropew

Istituzzjonijiet

Fis-17 ta' Settembru 2008, il-Parlament Ewropew ser jagħti bidu għall-istazzjon tiegħu tal-webTV fuq l-Internet.

Minn dak in-nhar kull persuna b'aċċess għall-Internet ser tkun tista' tara numru ta' programmi varjati li jirriflettu l-ħajja ta' kuljum fil-Parlament.

Għalfejn stazzjon parlamentari?

Il-Parlament Ewropew huwa impenjat biex jiżgura li xogħolu jkun trasparenti u jiftiehem kemm jista' jkun għaċ-ċittadini Ewropej.

Stazzjon parlamentari jipprovdi mezz li jqarreb il-ħajja ta' kuljum ta' l-istituzzjoni lejn iċ-ċittadini b'mod modern u kreattiv.

Għaliex intgħażel l-Internet?

Stazzjon tat-televiżjoni bbażat fuq l-internet għandu numru ta' vantaġġi.

Fost affarijiet oħra, jipprovdi għażla kbira ta' materjal li persuna tista' tara meta u fejn trid hi, huwa ħafna aħjar biex ixandar lingwi differenti u huwa l-uniku mezz effettiv biex jilħaq persuni f'pajjiżi barra mill-Unjoni Ewropea.

X'ser jixxandar fuq l-istazzjon?

EuroparlTV mhuwiex biss stazzjon wieħed; huwa maqsum f'erba' u kull taqsima hija mmirat lejn udjenza differenti:

Il-Parlament Tiegħek - taqsima mmirata lejn dawn kollha interessati fil-politika ta' l-Unjoni Ewropea;

Il-Vuċi Tiegħek - maħsuba għall-publiku inġenerali;

Ewropa Żagħżugħa - maħsuba b'mod partikolari għat-tfal tal-età tal-iskola;

Il-Parlament LIVE - taqsima li tipprovdi xandir dirett ta' l-avvenimenti li jseħħu fil-Parlament.

Barra minn hekk, hemm ukoll taqsima li tipprovdi materjal li permezz tiegħu, wieħed ikun jista' jsir jaf aktar dwar il-Parlament Ewropew - bħal dettalji dwar ix-xogħol tal-MPE u tal-Presidenti tal-Parlament.

Interattivita'

Il-Parlament ħa wkoll l-impenn li jiżgura li dan l-istazzjon jipprovdi interattivita' bejn l-Istituzzjoni u ċ-ċittadini Ewropej.

Fil-fatt, dawn ser ikollhom l-opportunita' li jesprimu l-opinjonijiet tagħhom dwar il-kontenut ta' l-istazzjon u li jikkontribwixxu f'dan il-kontenut.

Iktar minn 20 lingwa

Il-programmi ser jiġu tradotti f'iktar minn 20 lingwa, ħaġa li tagħmel din il-websajt waħda unika fid-dinja.

Uħud mill-programmi ser ikollhom interpretazzjoni, oħrajn ser ikollhom sottotitoli.

Min jista' jarah?

Kull min ikollu aċċess għall-Internet ser ikun jista' jara dan l-istazzjon permezz ta' Windows Media jew Flash 9 .

X'baġit?

Il-baġit annwali għal dan l-istazzjon huwa mistenni li jkun ta' 9 miljun ewro.

Parti kbira tal-fondi jmorru lejn il-produzzjoni tal-programmi u t-traduzzjoni.


dwar il-proposta għal regolament tal-Kunsill li jemenda r-Regolament (Euratom, KEFA, KEE) Nru 549/69 li jistabbilixxi l-kategoriji ta' uffiċjali u impjegati oħra tal-Komunitajiet Ewropej lil liema d-disposizzjonijiet tal-Artikolu 12, it-tieni paragrafu tal-Artikolu 13 u l-Artikolu 14 tal-Protokoll dwar il-Privileġġi u l-Immunitajiet tal-Komunitajiet japplikaw

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, minbarra fil-każijiet imsemmija fl-Artikoli 105, 107, 161 u 300 tat-Trattat tal-KE u fl-Artikolu 7 tat-Trattat tal-UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa sabiex jiġi approvat it-test konġunt

(Dan it-tip ta' proċedura jiddependi fuq il-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

(Proċedura ta' konsultazzjoni)

Il-Parlament Ewropew,

– wara li kkunsidra l-proposta tal-Kummissjoni lill-Kunsill ( COM(2008)0305 ),

– wara li kkunsidra l-Artikolu 291 tat-Trattat KE,

– wara li kkunsidra l-Artikolu 16 tal-Protokoll dwar il-Privileġġi u l-Immunitajiet tal-Komunitajiet Ewropej, skond liema artikolu ġie kkonsultat mill-Kunsill ( C6‐0214/2008 ),

– wara li kkunsidra l-Artikolu 51 tar-Regoli ta' Proċedura tiegħu,

– wara li kkunsidra r-rapport tal-Kumitat għal-Libertajiet Ċivili, il-Ġustizzja u l-Intern ( A6‐0339/2008 ),

Japprova l-proposta tal-Kummissjoni;

Jistieden lill-Kunsill biex jinfurmah jekk ikollu l-ħsieb li jitbiegħed mit-test approvat mill-Parlament;

Jitlob lill-Kunsill biex jerġa' jikkonsultah jekk ikollu l-ħsieb li jemenda l-proposta tal-Kummissjoni b'mod sustanzjali;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Il-proposta għal regolament tal-Kunsill li jemenda r-Regolament (Euratom, KEFA, KEE) Nru 549/69 li jistabbilixxi l-kategoriji ta' uffiċjali u impjegati oħra tal-Komunitajiet Ewropej li għalihom japplikaw id-disposizzjonijiet tal-Protokoll dwar il-Privileġġi u l-Immunitajiet tal-Komunitajiet għandha l-għan li tiżgura li l-immunità mill-proċedimenti legali stipulata fl-Artikolu 12(a) ta' dak il-Protokoll ma tapplikax għall-istaff tal-Europol li jitqiegħed għad-dispożizzjoni ta' tim investigattiv konġunt, fir-rigward ta' atti uffiċjali li dawn mitluba li jagħmlu biex jissodisfaw il-kompiti operattivi fdati lilhom.

Fil-laqgħa tar-Rappreżentanti Permanenti li saret fid-9 t'April 2008, intlaħaq ftehim wiesa' u definittiv dwar il-proposta għal Deċiżjoni tal-Kunsill li tistabbilixxi l-Uffiċċju Ewropew tal-Pulizija (Europol).

Dan l-istrument legali ġdid se jippermetti lill-Aġenzija Ewropea ġdida biex taġġusta l-kamp ta' applikazzjoni tal-attivitajiet tagħha b'ħeffa akbar sabiex tadatta għaċ-ċirkustanzi li qed jinbidlu fl-UE, speċjalment rigward forom ġodda ta' kriminalità u theddidiet ġodda ta' terroriżmu.

Skond il-proposta għal Deċiżjoni tal-Kunsill, l-Europol għandha tkun ikkonvertita f'Aġenzija tal-UE, bidla li se tfisser, fost affarijiet oħra, li r-Regolamenti tal-Istaff applikabbli għall-Uffiċjali tal-UE se japplikaw għall-istaff tal-Europol, kif se japplikaw ukoll l-istess privileġġi u immunitajiet.

L-Artikolu 6 tal-proposta jistipula wkoll li l-istaff tal-Europol jista' jipparteċipa f'kapaċità ta' appoġġ f'timijiet investigattivi konġunti, sakemm dawk it-timijiet ikunu qed jinvestigaw reati li għalihom l-Uffiċċju Ewropew tal-Pulizija huwa kompetenti.

Il-Protokoll tat-28 ta' Novembru 2002 li jemenda l-Konvenzjoni Europol, u l-l-Protokoll dwar il-privileġġi u l-immunitajiet tal-Europol, għamlu dispożizzjoni għall-possibilità li membri tal-Uffiċċju Ewropew tal-Pulizija jipparteċipaw f'kapaċità ta' appoġġ f'timijiet investigattivi konġunti.

Dak il-protokoll li jemenda jistipula wkoll li l-immunità tal-membri tal-istaff tal-Europol rigward kliem li nkiteb jew li ngħad, u /jew atti mwettqa minnhom fl-eżerċizzju tal-funzjonijiet uffiċjali tagħhom, ma testendix għall-attivitajiet tagħhom bħala parteċipanti fit-timijiet investigattivi konġunti.

L-għan ta' din il-proposta għal regolament huwa għalhekk sempliċement li jintroduċi aspett li diġà kien kopert fil-leġiżlazzjoni preċedenti dwar l-Europol, u li issa għandu jinżamm.

PROĊEDURA

Emenda għar-Regolament (Euratom, KEFA, KEE) Nru 549/69 li jistabbilixxi l-kategoriji ta' uffiċjali u impjegati oħra tal-Komunitajiet Ewropej lil liema d-disposizzjonijiet tal-Artikolu 12, it-tieni paragrafu tal-Artikolu 13 u l-Artikolu 14 tal-Protokoll dwar il-Privileġġi u l-Immunitajiet tal-Komunitajiet japplikaw

Data meta ġie kkonsultat il-PE

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni

Data tat-tħabbir fis-seduta plenarja

Opinjoni(jiet) mhux mogħtija

Data tad-deċiżjoni

Data tal-ħatra

Eżami fil-kumitat

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali


Il-Premju tal-Parlament Ewropew għaċ-Ċinema: tliet films Ewropej jikkompetu għall-Premju LUX 2008

It-tliet films li qegħdin jikkompetu għall-Premju LUX ta' din is-sena huma: Delta, Le Silence de Lorna u Obcan Havel.

Permezz ta' dan il-premju, il-Parlament Ewropew jixtieq jgħin fiċ-ċirkolazzjoni tal-films Ewropej u jagħti spinta lix-xogħol ċinematografiku fis-suq komuni.

Il-film rebbieħ ser jiġi ssottotitolat fit-23 lingwa uffiċjali ta' l-UE.

Għalhekk, il-valur tal-Premju LUX huwa ta' madwar 87,000 ewro.

Ir-rebbieħ ser ikun imħabbar matul ċerimonja fil-Parlament Ewropew fit-22 ta' Ottubru.

Il-films finalisti huma tlieta mill-għaxar films magħżula uffiċjalment minn panel indipendenti ta' 17-il professjonist fl-industrija taċ-ċinema, fosthom produtturi, distributuri, operaturi taċ-ċinema, diretturi tal-festival u kritiċi, inkluż is-Sur Slavko Vukanovic minn Malta.

Sabiex film ikun eliġibbli, irid ikun juri l-universalità tal-valuri Ewropej jew id-diversità tal-kultura Ewropea, waqt li jagħti kontribut għad-dibattitu dwar il-proċess tal-bini tal-Ewropa.

It-tliet finalisti tal-Premju LUX għaċ-ċinema 2008 huma:

- Delta (2008, 92') ta' Kornél MUNDRUCZÓ (Ġermanja, Ungerija) huwa dwar żagħżugħ kwiet li jmur lura lejn il-pajsaġġ salvaġġ u iżolat tad-Delta, labirint ta' passaġġi tal-ilma, gżejjer żgħar u veġetazzjoni li kibret iżżejjed, fejn in-nies tal-villaġġ hija kompletament maqtugħa mill-bqija tad-dinja.

Hawnhekk jiltaqa' ma' oħtu li qatt ma kien jaf biha, iżda n-nies tal-villaġġ isibuha diffiċli li jaċċettaw ir-relazzjoni tagħhom.

Il-film huwa dwar Lorna, mara żagħżugħa Albaniża li tgħix fil-Belġju u li ssir kompliċi ta' pjan djaboliku maħsub minn Fabio - mafjuż li jrid isir sid ta' snack bar flimkien mal-għarus tagħha.

- Obcan Havel (2008, 119') ta' Miroslav JANEK u Pavel KOUTECKÝ (Repubblika Ċeka) jagħti daqqa t'għajn lejn il-politika internazzjonali fl-aħħar tas-Seklu 20 u fil-bidu tas-Seklu 21, kif ukoll lejn l-avvenimenti li seħħew f'pajjiż post-totalitarju matul it-tranżizzjoni lejn id-demokrazija.

Václav Havel kien figura ewlenija fit-tibdil li seħħ fl-Ewropa Ċentrali u tal-Lvant fis-snin 90.

Il-film juri xogħolu u l-influwenza li kellu f'pajjiżu u internazzjonalment.

It-tliet films ser jintwerew fil-Parlament Ewropew bejn il-15 ta' Settembru u s-17 ta' Ottubru 2008.

Wara li jaraw it-tliet films, il-Membri tal-Parlament Ewropew ser ikunu jistgħu jagħżlu r-rebbieħ.

Il-Premju LUX ser jingħata matul ċerimonja fit-22 ta' Ottubru.

Fl-2007, il-Premju Lux kien ingħata lil Auf der anderen Seite ta' Fatih Akin.

Il-Viċi-President tal-Parlament Ewropew Gerard Onesta ser jagħmel konferenza stampa nhar it-Tlieta 16 ta' Settembru fil-11 ta' filgħodu fis-Sala Anna Politkovskaya (PHS 0A50).

20080910IPR36850 Premju Lux Films fil-kompetizzjoni Għażla uffiċjali Nota ta' sfond


RAKKOMANDAZZJONI GĦAT-TIENI QARI

dwar il-pożizzjoni komuni tal-Kunsill fir-rigward ta' l-adozzjoni ta' regolament tal-Parlament Ewropew u tal-Kunsill dwar ir-responsabilità tal-vetturi li jġorru l-passiġġieri permezz tal-baħar u permezz ta' kanali interni f'każ ta' inċident

Kumitat għat-Trasport u t-Turiżmu

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error!

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

dwar il-pożizzjoni komuni tal-Kunsill fir-rigward ta' adozzjoni ta' regolament tal-Parlament Ewropew u tal-Kunsill dwar ir-responsabilità tal-vetturi li jġorru l-passiġġieri permezz tal-baħar u permezz ta' kanali interni f'każ ta' inċident

(Proċedura ta' kodeċiżjoni: it-tieni qari)

Il-Parlament Ewropew ,

– wara li kkunsidra l-pożizzjoni komuni tal-Kunsill (6389/2/2008 – C6‐0227/2008 ),

– wara li kkunsidra l-pożizzjoni tiegħu fl-ewwel qari

Testi adottati, 25.4.2007, P6_TA(2007)0148 . dwar il-proposta tal-Kummissjoni lill-Parlament Ewropew u lill-Kunsill ( COM(2005)0592 ),

– wara li kkunsidra l-proposta emendata tal-Kummissjoni ( COM(2007)0645 ),

– wara li kkunsidra l-Artikolu 251(2) tat-Trattat KE,

– wara li kkunsidra l-Artikolu 62 tar-Regoli ta' Proċedura tiegħu,

– wara li kkunsidra r-rakkomandazzjoni għat-tieni qari tal-Kumitat għat-Trasport u t-Turiżmu ( A6-0333/2008 ),

Japprova l-pożizzjoni komuni kif emendata;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni

Pożizzjoni komuni tal-Kunsill

Premessa 3 a (ġdida)

Pożizzjoni komuni tal-Kunsill

(3a) L-arranġamenti ta' l-assigurazzjoni mitluba skond il-Konvenzjoni ta' Ateni għandhom ikunu xierqa għall-kapaċitajiet finanzjarji tas-sidien tal-vapuri u tal-kumpaniji ta' l-assigurazzjoni.

Is-sidien tal-vapuri għandhom ikunu f'pożizzjoni li jimmaniġġjaw l-arranġamenti ta' l-assigurazzjoni tagħhom b'mod ekonomikament aċċettabbli u, b'mod partikulari fil-każ ta' kumpanniji tat-tbaħħir żgħar li joperaw servizzi nazzjonali ta' trasport, għandha titqies in-natura staġunali ta' l-operazzjonijiet tagħhom.

Il-perjodu tranżizzjonali li hu stipulat fl-applikazzjoni ta' dan ir-Regolament għandu jkun twil biżżejjed li jippermetti li l-assigurazzjoni obbligatorja prevista mill-Konvenzjoni ta' Ateni tkun implimentata mingħajr ma taffettwa l-iskemi ta' assigurazzjoni eżistenti.

Ġustifikazzjoni

Din l-emenda terġa' tintroduċi l-Emenda 1 mill-ewwel qari.

Biex ikun hemm sistema ta' kumpens li taħdem b'mod realistiku u effettiv, il-kumpaniji ta' l-assigurazzjoni jridu jkunu jistgħu jissodisfaw id-dispożizzjonijiet tal-Konvenzjoni, u għandu jkun hemm ukoll mod kif tkun assigurata l-vijabilità u l-kompetittività tal-kumpaniji tat-tbaħħir, b'mod partikulari dawk ta' daqs żgħir u dawk ta' daqs medju.

Pożizzjoni komuni tal-Kunsill

Premessa 3 b (ġdida)

Pożizzjoni komuni tal-Kunsill

(3b) Jixraq li min iġorr ikun obbligat li jagħmel ħlas bil-quddiem fil-każ ta' mewt jew korriment ta' passiġġier, fejn il-ħlas bil-quddiem ma jikkostitwixxix l-għarfien ta' responsabilità.

Ġustifikazzjoni

Din l-emenda terġa' tintroduċi l-Emenda 2 mill-ewwel qari.

Għandu jkun iċċarat li kull ħlas bil-quddiem li jsir lil passiġġier waqt li jkun għadu għaddej il-proċess biex ikun stabbilit hemmx tort u/jew responsabilità m'għandux jikkostitwixxi għarfien ta' responsabilità f'termini legali.

Pożizzjoni komuni tal-Kunsill

Premessa 3 c (ġdida)

Pożizzjoni komuni tal-Kunsill

(3c) Informazzjoni xierqa, kompleta u li tinftiehem dwar id-drittijiet ġodda mogħtija lill-passiġġieri għandha tingħata lill-passiġġieri qabel il-vjaġġ.

Ġustifikazzjoni

Din l-emenda terġa' tintroduċi l-Emenda 3 mill-ewwel qari.

Biex ikun iggarantit standard għoli ta' informazzjoni għall-passiġġieri dwar id-drittijiet ġodda tagħhom.

Pożizzjoni komuni tal-Kunsill

Premessa 3 d (ġdida)

Pożizzjoni komuni tal-Kunsill

(3d) Kull emenda għall-Konvenzjoni ta' Ateni se tiddaħħal fil-leġiżlazzjoni tal-Komunità, sakemm dik l-emenda mhix eskluża wara l-proċedura skond l-Artikolu 5(2) tar-Regolament (KE) Nru 2099/2002 tal-Parlament Ewropew u tal-Kunsill tal-5 ta' Novembru 2002 li jistabbilixxi Kumitat dwar l-ibħra protetti u l-prevenzjoni ta' tniġġis minn bastimenti (COSS) u li jemenda r-Regolamenti dwar is-sigurtà marittima u l-prevenzjoni tat-tniġġis minn bastimenti 1 .

1 ĠU L 324, 29.11.2002, p.1.

Ġustifikazzjoni

Din l-emenda terġa' ddaħħal il-formulazzjoni tal-proposta oriġinali tal-Kummissjoni kif adottata mill-Parlament Ewropew.

Pożizzjoni komuni tal-Kunsill

Premessa 12 a (ġdida)

Pożizzjoni komuni tal-Kunsill

(12) Minħabba l-ħtieġa li jkun hemm konsultazzjoni akbar fost l-Istati Membri fuq kwistjonijiet ta' sikurezza marittima, huwa vitali li jkunu evalwati mill-ġdid il-kompetenzi ta' l-EMSA u li possibiliment ikun ikkunsidrat jekk għandhomx ikunu estiżi l-poteri tagħha.

Ġustifikazzjoni

Din l-emenda terġa' tintroduċi l-Emenda 4 mill-ewwel qari.

L-istess bħal fil-każ ta' l-Aġenzija għas-Sigurtà ta' l-Avjazzjoni Ewropea, jidher li hu vitali li jitqies jekk jistax ikun li jeħtieġ li l-poteri ta' l-EMSA jkunu estiżi u, jekk il-poteri tagħha tassew jiġu miżjuda, jekk dan iqawwix il-kapaċità ta' l-UE li tirrispondi għall-inċidenti marittimi.

Pożizzjoni komuni tal-Kunsill

Premessa 12 b (ġdida)

Pożizzjoni komuni tal-Kunsill

(12b) L-awtoritajiet nazzjonali, b'mod partikolari l-awtoritajiet tal-port, għandhom parti fundamentali u vitali fl-identifikazzjoni u l-immaniġġjar tar-riskji varji għas-sikurezza marittima.

Ġustifikazzjoni

Din l-emenda terġa' tintroduċi l-Emenda 5 mill-ewwel qari.

Għandha ssir referenza għall-irwol fundamentali li għandhom l-awtoritajiet nazzjonali u b'mod partikolari l-awtoritajiet tal-port fl-identifikazzjoni u l-immaniġġjar f'waqthom tar-riskji differenti għas-sikurezza marittima.

Pożizzjoni komuni tal-Kunsill

Pożizzjoni komuni tal-Kunsill

(13) Sabiex jissodisfaw l-obbligi tagħhom taħt dan ir-Regolament, l-Istati Membri jistgħu jikkunsidraw ir-ratifika tal-Konvenzjoni Internazzjonali dwar il-Limitazzjoni tar-Responsabbiltà għal Pretensjonijiet Marittimi, 1976, kif emendata bil-Protokoll ta' l-1996, u jagħmlu użu mill-possibbiltà prevista fl-Artikolu 15(3bis) ta' dik il-Konvenzjoni sabiex jirregolaw, permezz tad-dispożizzjonijiet speċifiċi ta' dan ir-Regolament, is-sistema ta' limitazzjoni tar-responsabbiltà li għandha tiġi applikata għall-passiġġieri.

imħassra

Ġustifikazzjoni

L-LLMC m'għandhiex tmur kontra l-vittimi biex tillimita t-talbiet tagħhom fuq il-bażi tal-Konvenzjoni ta' Ateni.

Dawn il-limiti massimi ta' responsabilità globali jistgħu jwaqqfu lill-passiġġieri milli jirċievu parti sostanzjali tat-talba tagħhom skond il-Konvenzjoni ta' Ateni li tagħti d-dritt lill-passiġġieri li jirkupraw minimu ta' 250,000 SDR.

Pożizzjoni komuni tal-Kunsill

Pożizzjoni komuni tal-Kunsill

Barra minn hekk, dan ir-Regolament jestendi l-applikazzjoni ta' dawk id-dispożizzjonijiet għall-ġarr ta' passiġġieri bil-baħar fi Stat Membru wieħed abbord vapuri koperti mill-Klassi A skond l-Artikolu 4 tad-Direttiva tal-Kunsill 98/18/KE tas-17 ta' Marzu 1998 dwar ir-regoli u n-normi ta' sigurtà għal vapuri tal-passiġġieri u jistabbilixxi ċerti ħtiġiet supplimentari .

Barra minn hekk, dan ir-Regolament jestendi l-applikazzjoni ta' dawk id-dispożizzjonijiet għall-ġarr ta' passiġġieri bil-baħar fi Stat Membru wieħed u jistipula ċerti rekwiżiti supplimentari .

Ġustifikazzjoni

Din l-emenda terġa' ddaħħal il-formulazzjoni oriġinali proposta mill-Kummissjoni u l-kamp ta' applikazzjoni kif adottat mill-Parlament Ewropew fl-ewwel qari: il-Parlament Ewropew estenda l-kamp ta' applikazzjoni tal-Konvenzjoni ta' Ateni għal kull ġarr bil-baħar domestiku.

Pożizzjoni komuni tal-Kunsill

Pożizzjoni komuni tal-Kunsill

Dan ir-Regolament għandu japplika għal kull ġarr internazzjonali fit-tifsira ta' l-Artikolu 1(9) tal-Konvenzjoni ta' Ateni u għal ġarr bil-baħar fi Stat Membru wieħed abbord vapuri koperti mill-

Klassi A skond l-Artikolu 4 tad-Direttiva 98/18/KE , jekk:

Dan ir-Regolament għandu japplika għal kull ġarr internazzjonali fit-tifsira ta' l-Artikolu 1(9) tal-Konvenzjoni ta' Ateni u għal ġarr bil-baħar fi Stat Membru wieħed, jekk:

Ġustifikazzjoni

Pożizzjoni komuni tal-Kunsill

Pożizzjoni komuni tal-Kunsill

L-Istati Membri jistgħu japplikaw dan ir-Regolament għall-vjaġġi bil-baħar domestiċi kollha;

imħassar

Ġustifikazzjoni

M'għandux ikun hemm distinzjoni bejn ġarr bil-baħar domestiku u internazzjonali fin-natura obbligatorja tar-Regolament.

Pożizzjoni komuni tal-Kunsill

Artikolu 2 – paragrafu 2 a (ġdid)

Pożizzjoni komuni tal-Kunsill

Dan ir-Regolament għandu japplika għall-vapuri kollha li jipprovdu ġarr internazzjonali u nazzjonali bil-baħar li jkollhom jagħmlu parti mill-vjaġġ fl-ilmijiet navigabbli interni u għall-vapuri kollha li jipprovdu ġarr fl-ilmijiet navigabbli interni li jkollhom jagħmlu parti mill-vjaġġ fuq il-baħar.

Ġustifikazzjoni

Il-garanziji ta' responsabilità għandhom ikunu l-istess għal vapur kopert mir-Regolament meta dawn ta' l-aħħar joperaw fuq vjaġġ fl-ilmijiet navigabbli interni.

Pożizzjoni komuni tal-Kunsill

Pożizzjoni komuni tal-Kunsill

Ir-reġim tar- responsabbiltà fir-rigward tal-passiġġieri, il-bagalji tagħhom u l-vetturi tagħhom u r-regoli dwar l-assigurazzjoni jew sigurtà finanzjarja oħra għandu jkun regolat minn dan ir-Regolament u mill-Artikoli 1 u 1bis , l-Artikolu 2(2), l-Artikoli 3 sa 16 u 18, 20 u 21 tal-Konvenzjoni ta' Ateni li t-test tagħha jinsab fl-Anness I u d-dispożizzjonijet tal-Linji Gwida ta' l-IMO li t-test tagħhom jinsab fl-Anness II.

Ir-reġim tar- responsabilità fir-rigward tal-passiġġieri, il-bagalji tagħhom u l-vetturi tagħhom u r-regoli dwar l-assigurazzjoni jew sigurtà finanzjarja oħra għandu jkun regolat minn dan ir-Regolament u mill-Artikoli 1 u 1a , l-Artikolu 2(2), l-Artikoli 3 sa 16 , eskluż l-Artikolu 7(2), u 18, 20 u 21 tal-Konvenzjoni ta' Ateni li t-test tagħha jinsab fl-Anness I u d-dispożizzjonijet tal-Linji Gwida ta' l-IMO li t-test tagħhom jinsab fl-Anness II.

Ġustifikazzjoni

Din l-emenda terġa' tintroduċi l-Emenda 7 mill-ewwel qari.

Minħabba li l-Artikolu 7(2) tal-Konvenzjoni ta' Ateni jirrigwarda l-limitu tar-responabilità għall-mewt u għall-korriment personali, huwa aktar sikur li wieħed jispeċifika li l-applikazzjoni ta' din id-dispożizzjoni tista' tiġi emendata biss permezz tal-proċedura tal-kodeċiżjoni.

Pożizzjoni komuni tal-Kunsill

Artikolu 3 – paragrafu 1- subparagrafu 1 a (ġdid)

Pożizzjoni komuni tal-Kunsill

L-Artikolu 7(2) tal-Konvenzjoni ta' Ateni ma japplikax għall-ġarr tal-passiġġieri li jaqgħu fil-kamp ta' applikazzjoni ta' dan ir-Regolament, ħlief jekk il-Parlament Ewropew u l-Kunsill, li jaġixxu skond il-proċedura msemmija fl-Artikolu 251 tat-Trattat, jemendaw dan ir-Regolament f'dan is-sens.

Ġustifikazzjoni

Pożizzjoni komuni tal-Kunsill

Pożizzjoni komuni tal-Kunsill

Dan ir-Regolament ma għandux jimmodifika d-drittijiet jew l-obbligi tat-trasportatur, jew tat-trasportatur prestanti, taħt il-leġislazzjoni nazzjonali li timplimenta l-Konvenzjoni Internazzjonali dwar il-Limitazzjoni tar-Responsabbiltà għal Pretensjonijiet Marittimi, 1976, kif emendata bil-Protokoll ta' l-1996, inkluża kwalunkwe emenda futura għall-Konvenzjoni.

imħassar

Fir-rigward ta' pretensjonijiet għal telf ta' ħajja jew korriment fuq il-persuna ta' passiġġier ikkawżat minn kwalunkwe riskju msemmi fil-paragrafu 2.2 tal-Linji Gwida ta' l-IMO t-trasportatur u t-trasportatur prestanti jistgħu jillimitaw ir-responsabbiltà skond id-dispożizzjonijiet imsemmijin fl-ewwel paragrafu iżda l-limitu ta' responsabbiltà kkalkolat skond dawk id-dispożizzjoni ma għandux jaqbeż, f'kull okkażjoni distinta, 340 miljun SDR (Special Drawing Rights) għal kull inċident, jew 250 000 SDR għal kull passiġġier, liema minn dawn l-ammonti ikun l-inqas.

Ġustifikazzjoni

Din l-emenda hija konformi ma' l-emenda preċedenti: il-limiti massimi ta' responsabilità globali ta' l-LLMC jistgħu jwaqqfu lill-passiġġieri milli jirċievu parti sostanzjali tat-talba tagħhom skond il-Konvenzjoni ta' Ateni li tagħti d-dritt lill-passiġġieri li jirkupraw minimu ta' 250,000 SDR.

B'din l-emenda l-LLMC m'għandhiex tmur kontra l-vittimi biex tillimita t-talbiet tagħhom fuq il-bażi tal-Konvenzjoni ta' Ateni.

Pożizzjoni komuni tal-Kunsill

Pożizzjoni komuni tal-Kunsill

Fejn il-mewt jew il-korriment fuq il-persuna ta' passiġġier kienu kkawżati minn inċident tat-tbaħħir fit-territorju ta' Stat Membru, jew seħħ abbord vapur li kien qed itajjar il-bandiera ta' Stat Membru jew li kien irreġistrat fi Stat Membru, jekk applikabbli, it-trasportatur li fil-fatt wettaq il-ġarr meta seħħ l-inċident tat-tbaħħir għandu jagħmel ħlas bil-quddiem biżżejjed biex ikopri l-bżonnijiet ekonomiċi immedjati fuq bażi proporzjonali għall-ħsara mġarrba, fi żmien 15-il ġurnata minn meta tkun identifikata l-persuna intitolata għad-danni.

F'każ ta' mewt dan il-ħlas m'għandux ikun inqas minn EUR 21 000.

Fejn il-mewt jew il-korriment fuq il-persuna ta' passiġġier kienu kkawżati minn inċident tat-tbaħħir fit-territorju ta' Stat Membru, jew seħħ abbord vapur li kien qed itajjar il-bandiera ta' Stat Membru jew li kien irreġistrat fi Stat Membru, jekk applikabbli, it-trasportatur li fil-fatt wettaq parti mill-ġarr jew il-ġarr kollu meta seħħ l-inċident tat-tbaħħir għandu jagħmel ħlas bil-quddiem biżżejjed biex ikopri l-bżonnijiet ekonomiċi immedjati fuq bażi proporzjonali għall-ħsara mġarrba, fi żmien 15-il ġurnata minn meta tkun identifikata l-persuna intitolata għad-danni.

Fil-każ tal-mewt jew ta' l-invalidità assoluta u permanenti ta' xi passiġġier, jew fil-każ ta' feriti ta' 75 % jew aktar tal-ġisem tal-passiġġier meqjus klinikament serju ħafna, dan il-ħlas m'għandux ikun ta' inqas minn EUR 21,000.

Ġustifikazzjoni

Din l-emenda terġa' tintroduċi parti mill-Emenda 9 mill-ewwel qari u tgħaqqad flimkien il-kamp ta' applikazzjoni tal-ħlas bil-quddiem mal-kamp ta' applikazzjoni stipulat fl-Artikolu 2, kif jidher fl-ewwel qari tal-Parlament.

Għal raġunijiet ta' ġustizzja, huwa importanti li jkun żgurat li l-passiġġieri jkollhom aċċess għall-ħlas bil-quddiem sabiex ikopru l-ħtiġijiet ekonomiċi.

Madankollu, min iġorr bil-baħar għandu jkun jista' jirkupra l-ħlas bil-quddiem jekk ma jinstabx ħati.

Din id-dispożizzjoni hija konsistenti mal-leġiżlazzjoni applikabbli fit-trasport bl-ajru, jiġifieri r-Regolament (KE) Nru 889/2002 li jemenda r-Regolament (KE) Nru 2027/97.

Pożizzjoni komuni tal-Kunsill

Artikolu 6 – paragrafu 3 a (ġdid)

Pożizzjoni komuni tal-Kunsill

Il-ħlas jew ir-riċeviment, skond il-każ, ta' ħlas bil-quddiem għandu jagħmilha possibbli lil min iġorr, lil min wettaq l-att tal-ġarr jew lil passiġġier li jagħti bidu għal proċedimenti ġudizzjarji biex ikunu stabbiliti r-responsabilità u t-tort.

Ġustifikazzjoni

Din l-emenda terġa' tintroduċi l-Emenda 10 mill-ewwel qari.

Hemm dispożizzjoni simili fir-Regolament (KE) 889/2002 tat-13 ta' Mejju 2002 li jemenda r-Regolament tal-Kunsill (KE) 2027/97 dwar ir-responsabilità ta' min iġorr bl-ajru fil-każ ta' inċidenti.

Pożizzjoni komuni tal-Kunsill

Pożizzjoni komuni tal-Kunsill

It-trasportatur u/jew it-trasportatur prestanti għandhom jiżguraw li l-passiġġieri jingħatalhom tagħrif xieraq u li tiftiehem fir-rigward tad-drittijiet tagħhom taħt dan ir-Regolament mhux aktar tard mit-tluq .

Sa fejn l-obbligu ta' tagħrif taħt dan l-Artikolu jkun ġie sodisfatt jew mit-trasportatur jew mit-trasportatur prestanti, l-ieħor ma għandux ikun obbligat jirraporta .

Dak it-tagħrif għandu jingħata fl-aktar format xieraq.

It-trasportatur u/jew it-trasportatur prestanti għandhom jiżguraw li l-passiġġieri jingħatalhom tagħrif xieraq, komplet u li jinftiehem fir-rigward tad-drittijiet tagħhom taħt dan ir-Regolament qabel it-tluq .

Sa fejn l-obbligu ta' tagħrif taħt dan l-Artikolu jkun ġie sodisfatt jew mit-trasportatur jew mit-trasportatur prestanti, l-ieħor ma għandux ikun obbligat jirrapporta .

Din l-informazzjoni għandha tkun ipprovduta f'forma xierqa, kompleta u li tinftiehem u, fil-każ ta' l-informazzjoni pprovduta mill-operaturi tal-ġiti, skond l-Artikolu 4 tad-Direttiva tal-Kunsill 90/314/KEE tat-13 ta' Ġunju 1990 dwar il-pakketti ta' vvjaġġar, il-pakketti ta' vaganzi u l-paketti tal-ġiti 1 .

1 ĠU L 158, 23.6.1990, p.59.

Ġustifikazzjoni

Din l-emenda terġa' tintroduċi l-Emendi 11 u 12 mill-ewwel qari.

Kjarifika legali biex tiżdied iċ-ċertezza legali tar-regolament u ta' l-aċċess tal-passiġġieri għall-informazzjoni.

Pożizzjoni komuni tal-Kunsill

Artikolu 8 – paragrafu 1 a (ġdid)

Pożizzjoni komuni tal-Kunsill

Dak ir-rapport jista' jkollu miegħu proposta biex jiġi emendat dan ir-Regolament, jew proposta biex issir sottomissjoni mill-Komunita` Ewropea quddiem il-fora internazzjonali relevanti.

Ġustifikazzjoni

Din l-emenda terġa' ddaħħal dispożizzjoni li oriġinarjament kienet proposta mill-Kummissjoni.

Dan ir-rapport għandu jipprovdi l-opportunità li jitressqu emendi għar-Regolament.

Pożizzjoni komuni tal-Kunsill

Pożizzjoni komuni tal-Kunsill

Fir-rigward tal-ġarr bil-baħar fi Stat Membru wieħed abbord vapuri koperti mill-Klassi A skond l-Artikolu 4 tad-Direttiva 98/18/KE , l-Istati Membri jistgħu jagħżlu li jiddifferixxu l-applikazzjoni tar-Regolament sa erba' snin mid-data ta' l-applikazzjoni tiegħu.

Fir-rigward tal-ġarr bil-baħar fi Stat Membru wieħed, l-Istati Membri jistgħu jagħżlu li jiddifferixxu l-applikazzjoni tar-Regolament sa sentejn wara d-data ta' l-applikazzjoni tiegħu għal ġarr b'vapuri ta' traġitt regolari u sa erba' snin wara d-data ta' l-applikazzjoni tiegħu għall-vapuri ta' traġitt regolari f'reġjuni koperti mill-Aritkolu 299(2) tat-Trattat .

Ġustifikazzjoni

Din l-emenda terġa' tintroduċi l-Emendi 13 u 15 mill-ewwel qari.

Min iġorr għandu jkun offrut skadenza differenti għall-implimentazzjoni f'dak li jirrigwarda vapuri tat-traġitt sabiex tkun żgurata kopertura effiċjenti u finanzjarjament sostenibbli tar-responsabilità ċivili.

Id-dispożizzjoni rigward ir-reġjuni deskritti fl-Artikolu 299(2) tat-Trattat KE tagħmilha possibbli li tkun stabbilita skadenza għall-implimentazzjoni differenti għal-linji domestiċi tal-vapuri tat-traġitt f'dawn ir-reġjuni sabiex tkun żgurata kopertura effiċjenti u finanzjarjament sostenibbli tar-responsabilità ċivili li tkun adattata għal-limitazzjonijiet permanenti li jinsabu fuq dawn ir-reġjuni.

Pożizzjoni komuni tal-Kunsill

Artikolu 11 – paragrafu 1 a (ġdid)

Pożizzjoni komuni tal-Kunsill

F'dak li jirrigwarda l-ġarr bl-ilmijiet navigabbli interni, l-Istati Membri jistgħu jagħżlu li jiddiferrixxu l-applikazzjoni ta' dan ir-Regolament sa erba' snin wara d-data ta' l-applikazzjoni tiegħu.

Ġustifikazzjoni

Din l-emenda terġa' tintroduċi l-Emenda 14 mill-ewwel qari.

Hija meħtieġa skadenza itwal għat-trasport f'ilmijiet navigabbli interni għax min iġorr mhux kopert minn klabbs tal-Protezzjoni u l-Indennità (P&I clubs).

Introduzzjoni

Id-drittijiet tal-passiġġieri kienu preżenti bis-sħiħ fuq l-aġenda tal-politika komuni tat-trasport mill-pubblikazzjoni tal-White Paper tal-Kummissjoni fl-2001.

Bħala parti integrali ta' din l-aġenda, il-protezzjoni tal-passiġġieri ta' l-UE skond sistema effiċjenti ta' responsabilità ġiet konkretizzata fil-modi differenti ta' trasport permezz tar-ratifika tal-Konvenzjoni ta' Montreal u regoli addizzjonali ta' l-UE għat-trasport bl-ajru u permezz tal-pubblikazzjoni tal-Proposta għal regolament tal-Kummissjoni dwar Id-drittijiet u l-obbligi tal-passiġġieri ferrovjarji internazzjonali.

Għal dak li għandu x'jaqsam mal-passiġġieri bil-baħar, l-implimentazzjoni ta' sistema ta' responsabilità fl-UE kienet aktar kumplessa.

Wara li l-Kummissjoni fl-24 ta' Ġunju 2003 ppreżentat proposta għal deċiżjoni tal-Kunsill rigward il-konklużjoni mill-Komunità Ewopea tal-Protokoll ta' l-2002 tal-Konvenzjoni ta' Ateni rigward il-Ġarr bil-Baħar ta' Passiġġieri u l-Bagalji tagħhom, il-Kummissjoni pproponiet li l-Komunità ssir Parti Kontraenti tal-Protokoll l-aktar kmieni possibbli u li l-Istati Membri jagħmlu l-istess qabel tmiem l-2005.

Peress li ma sar l-ebda progress dwar din il-Proposta fi ħdan il-Kunsill, il-Kummissjoni pproponiet fit-23 ta' Novembru 2005 li l-Konvenzjoni ta' Ateni tiġi inkorporata fil-leġiżlazzjoni ta' l-UE u li magħha jiżdiedu xi adattamenti, b'mod partikolari dwar l-ambitu ta' implimentazzjoni tagħha.

Il-Parlament Ewropew adotta l-ewwel qari tiegħu dwar din il-proposta fil-25 ta' April 2007.

Pożizzjoni komuni tal-Kunsill

Il-Kunsill adotta l-Pożizzjoni komuni tiegħu fis-6 ta' Ġunju 2008.

Dwar l-elementi ta' l-ewwel qari tal-Parlament Ewropew, il-Kunsill żamm parti mill-emendi tal-Parlament fil-Pożizzjoni komuni tiegħu.

L-elementi prinċipali li ddaħħlu jikkonċernaw ir-restrizzjoni tal-kamp ta' applikazzjoni għat-trasport bil-baħar.

Il-Kunsill qabel mal-fehmiet tal-Parlament Ewropew li t-trasport f'ilmijiet navigabbli interni jiġi eskluż mill-kamp ta' applikazzjoni tar-Regolament, iżda l-Parlament Ewropew adotta numru ta' dispożizzjonijiet li lill-operaturi jagħtuhom aktar żmien biex jadattaw ruħhom.

Il-Kunsill aċċetta wkoll li l-linji gwida dwar il-ħsara konnessa ma' l-attakki terroristiċi tkun inkorportata.

Kemm il-Parlament kif ukoll il-Kunsill qiesu importanti li l-iskema ta' responsabilità speċjali rigward ir-riskji terroristiċi, kif stabbilita mill-Kumitat Legali ta' l-IMO, għandha tiddaħħal fit-test tar-Regolament.

Fl-aħħarnett dwar l-elementi aċċettati mill-Kunsill, l-emendi tal-Parlament Ewropew dwar in-natura ta' l-informazzjoni fornita lill-passiġġieri dwar id-drittijiet tagħhom u dwar ir-rimbors ta' ħlas bla bżonn bil-quddiem inżammu parzjalment fit-test tal-Pożizzjoni komuni.

Madankollu jibqgħu xi differenzi bejn il-Kunsill u l-Parlament fir-rigward tal-mument meta din l-informazzjoni għandha tingħata u dwar in-natura sħiħa ta' din l-informazzjoni.

Fir-rigward tal-ħlas bil-quddiem, għalkemm il-Kunsill mhuwiex kontra l-prinċipju ta' din il-miżura, huwa ma żammx l-estensjoni għal każijiet ta' korriment serju u invalidità permanenti.

Rigward l-elementi li ġew miċħuda kompletament jew fil-parti l-kbira tagħhom, l-estensjoni tal-kamp ta' applikazzjoni għat-trasport marittimu domestiku ma nżammitx.

Għalhekk, il-Kunsill illimita l-kamp ta' applikazzjoni għall-bastimenti li jipprovdu trasport fi ħdan l-Istati Membri koperti bil-Klassi A b'konformità ma' l-Artikolu 4 tad-Direttiva 98/18/KE.

Dwar il-limiti tal-kumpens, il-Kunsill ċaħad l-emendi tal-Parlament, bl-appoġġ tal-Kummissjoni, li daħħlet dispożizzjonijiet li jarmonizzaw il-limiti massimi u minimi tal-kumpens.

Il-Kunsill iddeċieda l-ewwel li japplika bis-sħiħ l-Artikolu 7(2) (il-klawżola ta' nuqqas ta' parteċipazzjoni - "Opt-out" clause) tal-Konvenzjoni ta' Ateni, li jippermetti lill-Partijiet tal-Konvenzjoni jadottaw limiti ogħla ta' responsabilità minn dawk li tipprovdi l-Konvenzjoni ta' Ateni.

Dan se jkollu l-effett li madwar l-Unjoni Ewropea ma jkunx hawn limitu ta' responsabilità armonizzat.

Mill-banda l-oħra, madankollu, il-Kunsill żamm ukoll l-implimentazzjoni ta' l-Artikolu 19 tal-Konvenzjoni, li ġie miċħud mill-Parlament Ewropew.

Dan l-Artikolu jippermetti mekkaniżmi li jillimitaw ir-responsabilità globali li jipprovdu konvenzjonijiet oħra, bħal, pereżempju, il-Konvenzjoni ta' l-1976 dwar il-Limitazzjoni tar-Responsabilità għal Talbiet Marittimi (1976 Convention on Limitation of Liability for Maritime Claims - LLMC), u l-Protokoll tagħha ta' l-1996.

Potenzjalment, il-limiti ta' kumpens jistgħu jkunu aktar baxxi minn dawk tal-Konvenzjoni ta' Ateni.

Pożizzjoni tar-Rapporteur

Ir-Rapporteur reġa' introduċa l-elementi ta' l-ewwel qari tal-Parlament Ewropew li ġejjin:

· Estensjoni tal-kamp ta' applikazzjoni għat-trasport marittimu domestiku : ir-Rapporteur huwa ta' l-opinjoni li din l-estensjoni tista' tiġi attwata u li s-suq ta' l-assigurazzjoni jkollu l-kapaċità li jassigura dawn it-tipi ta' riskji bi spiża żejda raġonevoli għall-passiġġieri.

Madankollu, peress li l-operaturi tat-trasport domestiku mhumiex familjari ma' l-iskemi implimentati f'livell internazzjonali u li s-suq ta' l-assigurazzjoni jrid jiġi mobilizzat biex jorganizza l-azzjonijiet ta' garanzija u l-azzjonijiet diretti dwar ir-riskji, qed jiġi propost li dawk l-operaturi u dawk li joperaw fis-suq jingħataw skadenza supplimentari biex japplikaw ir-Regolament.

· Informazzjoni qabel il-vjaġġ : din id-dispożizzjoni għandha tinżamm u tkun konformi ma' dak li sar f'mezzi oħra tat-trasport.

Il-kontenut ta' l-obbligu ta' informazzjoni jista' jsir aktar preċiż aktar 'il quddiem (mehmuż mal-biljett (fil-kudizzjonijiet ġenerali tal-bejgħ) u/jew jiddaħħal fil-fuljett).

· Il-klawżola ta' nuqqas ta' parteċipazzjoni ("Opt-out" clause) : l-implimentazzjoni ta' l-Artikolu 7(2) għandha tiġi limitata, peress li r-Rapporteur iqis li huwa anqas riskjuż jekk jiġi speċifikat li l-applikazzjoni ta' din id-dispożizzjoni tista' tiġi emendata permezz tal-proċedura ta' kodeċiżjoni.

· Il-limitazzjoni globali tar-responsabilità imposta minn Konvenzjonijiet oħra : l-Artikolu 19 għandu jiġi eskluż mill-implimentazzjoni ta' dan ir-Regolament, peress li dan jawtorizza trasportatur li jkun responsabbli għall-mewt jew il-korriment ta' passiġġier, biex fuq il-bażi tal-Konvenzjoni ta' Ateni, jillimita r-responsabilità tiegħu billi jirreferi għal-limiti massimi globali imposti minn Konvenzjonijiet oħra, bħall-Konvenzjoni LLMC.

· Il-ħlas bil-quddiem : il-livell minimu ta' ħlas bil-quddiem m'għandux ikopri biss il-każ ta' mewt, iżda każijiet oħra bħall-korriment serju u l-invalidità permanenti.

PROĊEDURA

Responsabiltà tal-vetturi li jġorru l-passiġġieri permezz tal-baħar u permezz ta' kanali interni f'każ ta' inċident

Data ta' l-1 qari tal-PE - Numru P

Proposta tal-Kummissjoni

Proposta ġdida tal-Kummissjoni

Data tat-tħabbir fis-seduta plenarja tal-wasla tal-pożizzjoni komuni

Kumitat responsabbli

Data tat-tħabbir fis-seduta plenarja

Data tal-ħatra

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali